EBI EGBERI NE 


EBI JON 


GE YEMI BARAMI 


Titari koro ifiemi re gho Egberi 

mi timi, nte Egberi mi Ayeba 
na timi, nte Egberi mi Ayeba. 2 Ori 
bo bei bu titari koro ifiemi gho 
Ayeba na timi. 3 O dugo tolu gho 
yema-bise wo teme; nte o fa timi-a, 
teme worio maye ma gho gbori-ye 
ka teme gha. 4 Ori re gho numo 
emi; nte numo mi konongu tukpa 
mi. 5 Nte tukpa mi atankoro mi gho 
sani; nte atankoro mi ain gban gha. 
6 Gbori kumo Ayeba gho wo feremo 
bo, ori ne Jon-ye webe tin bo bei. 
7 Ori bo bei bu onya-tie mbara ne 
bo, anire o tukpa mi gho onya- -tie 
mbara ne, anire konongu mein bise 
o dugo tolu gho meremu mokune. 
8 Ori tukpa mi gha, nte o tukpa mi 
re gho onya-tie mbara ne bo. 9 Kesi 
tukpa mi emi, tukpa mi bu ne se- 
gboru mi bo ongu mein bise tonde-yo 


yemi. IO O segboru mi gho timi, nte 
segboru mi ori rẹ gho teme, nte 
segboru mi o nimi gha. II O o 


barana ongu mein dugo bo, nte eni 
ne or'ongu mein o daneke gha. 12 Nte 
eni ne o daneke ongu mein, o egbe- 
yomi eke ein pre bo Ayeba owoma 
suo, eni ne o ire mi gho meremu 
worio mongu mein bu: I3 Eni bo 
di mi, oduai ton-bara ka dugo tolu 
gha, anigha imeni mi ton-bara ka 
dugo tolu gha, anigha keme-togu 
ton-bara ka dugo tolu gha, nte Ayeba 
ton-barami re dugo tolu. 14 Nte Egberi 
bo imeni suo, wa ogbo mi anga (nte 
wa o bomo mi ere, Dau bei kieri di 
worio kpokpo gbori yai-bo bomo 
rembemo), papa-preye na kokobai-ye 
na bein nimi. I5 Jon o gho onya- 


tie, nte ilogute, begha-mene, Bei ori 
ne a fie timi bo bei, Ori ne íni tugu 
gho boyo mebe bo bei, bo i gho 
beleu-bo sugte: ori i gho beleu ere- 
sine. I6 Animi, o bein mi re wa-bise 
wo danekete, bari papa-preye gho 
sou mu papa-preye la ka gho. 
17 Mosis dugo tolu gho ologo mi eke 
pre eresine; nte papa-preye na koko- 
bai-ye na Jisos Kraist dugo tolu re 
gho bo. 18 Gbori kumo kumo ka 
mani bene din-ifie din-ifie gho Ayeba 
ere gha nimi; kpokpo gbori Yai bei 
ne, Dau bei kubu ngho emi bo bei, 
ori re o gba barainmote. 

19 Nte mi Jon onya-yemi, Ju ongu 
mein Jeruselem gho egbegua ongu 
na, Livai ongu na feremo mu, Erí 
tubo-a webe eke o bi ifiemi? 20 Nte 
o pagate, pigi gha; o pagate begha- 
mene, Éri Kraist bei gha. 21 Nte ein 
o bigha-mene, Ani-ebeba eri tubo? 
Èri Ilaija an? Nte o begha-mene, Éri 
ori gha. Erí ye-ere-berebo bei an? 
Nte o meremute begha-mene, Ongha. 
22 Animi-eresine ein webe eke o 
begha-mene, Èri tubo?  Anire wa 
meremu-ye nyana eke mu gba wa 
feremo bo ongu mein pre nyo. I tei- 
ye webe iní bodu fiemote? 23 O 
begha-mene, Éri piri-bio mi gho timi 
ilogu-yo gbori kumo pogo, Nyanabo 
bei eteli mi mie gbasiamo, Aisaia 
ye-ere-berebo bei fie worio barambu 
gho. 24 Nte Farisi ongu mein re ein 
feremo bo. 25 Nte ein o bite, webe 
eke o begha-mene, Ani-ebeba tei ne 
í baptaizi-yo, èri Kraist bei ka Kraist 
bei gha, Ilaija ka Ilaija gha, anigha 
ye-ere-berebo bei ka ye-ere-berebo 

gha ebeba? 26 Jon ein meremute, 
begha-mene, Éri mindi eke baptaizi- 
yo: nte or'ogbo gho o nimi gha gbori- 
bo tie nimi. 27 Ori ne íni tugu gho 
boyo bo bei bu, or'agbaka ma kpo- 
digi mi ka a kpukpo egbe gha bo 
bei. 28 Mama yema Betani gho wo 
mie, Jodan saba anga mi gho, yo ne 
Jon timi baptaizi timi yomi. 

29 Áin dugomo ene mi, Jisos o 
dugo bo timite o ere, nte o begha- 
mene, Digi, Ayeba Onana-Togu bei, 
ori ne segboru mi sei mi sogio-sin-yo 
bo bei: 30 Bei ori ne, ini tugu gho 
gbori kumo boyo me a webe fie timi 
bo bei, ori ne bo i gho beleu-bo suote 
bo bei. 31 Ntea o nimi gha, nte anire 
or'eke mie barainmo Isreel dia mo- 
kune, mimi-eresine a bo mindi eke 
baptaizi-yo. 32 Nte Jon onya-tiete, 
begha-mene, Teme mi kuku bara eke 
ogono gho koro-bo timite a ere; nte 
ain bo o gho gbana timi. 33 Ntea o 
nimi gha; nte ori ne i feremo bo 
mindi eke baptaizi ebe bo bei, ori 
webe eke i begha-mene, Teme mi 
ideri bo gbana timite í ere-bo ere-bo, 
anibo-mbu ori ne Tonton Teme mi 
eke baptaizi nyo bo bei. 34 Nte a 
erete, bari onya-tiete, animi, bei bu 
Ayeba Yai bei barami. 

35 Bari ain dugomo ene mi, Jon 
na ora tugu-dugo ongu mein gho 
ma-keme na tie timi; 36 Nte Jisos 
monde-yo barami o wo digite, begha- 
mene, Digi, Ayeba Onana-Togu bei: 
37 Nte ma tugu-dugo ongu mein o 
fie timite na, nte ein Jisos dugo. 
38 Nte Jisos wagete ein o dugo-yo 
barami ere, nte webe eke ein begha- 
mene, O tei doge-yo? Nte ein webe 
eke o begha-mene, Rabai, (Animi 
eke beyo yemi, ain tugu mi, Telimo- 
bo), Í tio anga-yo? 39 O webe eke 
ein begha-mene, Bo, nte or'ere nyo. 
Animi-eresine ein bo, nte o anga-yo 
yomi ere; nte ein ani ene mi eke o 
na timi, ani oyi karamo auwa mi 


iemi. 40 Ma keme mein gho 
gbori-bo ne Jon fie timite, nate, o 
dugo bomi, Andru, Saimon Pita 
muna-owei bei. 41 Ori titari o muna- 
owei Saimon bei ere, nte webe eke 
o begha-mene, Wa Mesaia bei erete, 
(animi tugu mi Kraisti). 42 O or'eke 
Jisos dugo bo. Jisos o digite, begha- 
mene, Erí Saimon, Jon yai bei: Kifas 
eke í tin nyo (animi tugu mi Pita). 
43 Ain dugomo ene mi, o paga 
Galili mu ne doge, nte o Filip ere: 
Jises webe eke o begha-mene, 1 dugo. 
44 Woku Filip, Betsaida-bo, Andru 
na Pita na opu ama mi. 45 Filip, 
Nataniel ere, nte webe eke o begha- 
mene, Wa or'erete, ori ne Mosis 
ologo mi gho gemo worio bo bei, bari 
ye-ere-abere ongu mein ka, Nazaret 
Jisos, Josef yai bei. 46 Nte Nataniel 
webe eke o begha-mene, Din ebi-ye 
ine Nazaret bio gho paga bo nyo an? 
Filip webe eke o begha-mene, Bo 
digi. 47 Jisos, Nataniel o dugo boyo 
barami ere, nte webe eke o fiemo- 
gha-mene, Digi, Kesi Isreel-bo, ori 
ne bio gho legimo-ye nyana gha bo. 
48 Nataniel webe eke o begha-mene, 
Í tio gho i nimi? Jisos meremute 
webe eke o begha-mene, Anitere 
Filip í tin mi, í monro-tin mi tugu 
mi gho timi ifiemi, a ín'ere worio. 
49 Nataniel o meremute, begha-mene, 
Rabai, ërí Ayeba Yai bei: érí bu bari 
Ísreel amanyanabo bei. so Jisos 
meremute webe eke o begha-mene, f 
Í monro-tin mi tugu mi gho timite 
a in'ere me a webe mi eresine, Í 
meremute an? duba mama ma nengi 
aye í were nyo. 51 Nte o webe eke o 
begha-mene, Kesiye, kesiye, a gba eke 
í preyo, Ogono mi findite or'ere nyo, 
nte AÁyeba enjel ongu mein Kumo 
Yai bei gho iwo na ideri na timi nyo. 


2 Nte trai karamo ene mi, Galili 
Kena gho anga bo paga; nte 
Jisos nyingi ma ka anio gho timi: 

2 Nte Jisos na ora tugu-dugo ongu 
mein na ka wo tin anga mi mu. 
3 Nte win fa ifiemi, Jisos nyingi ma 
webe eke o begha-mene, Ein bari win 
nyana-ghate. 4 Nte Jisos webe eke 
à begha-mene, lyorobo, tei a wo 
nyana wori eke í na mie nyo? ini 
ifiemi mani bo wo la gha nimi. 
5 O nyingi ma webe eke feremonde- 
yo mongu mein begha-mene, Tei tei 
tene o eke o be-ye be-ye, o wo mie. 
6 Woku Ju ongu mein paga-gho mie 
mie barami gho, ikputu eke mie 
worio ma sondio ebe anio ngho timi, 
ma fakin, anigha tra fakin fakin 
gbori-wei gbori-wei gho sug nyo. 
7 Jisos webe eke ein begha-mene, 
O mindi du bo eke ebe-ma beinmo. 
Nte ein du a beinmo, bo aka ma bu 
lamo. 8 Nte o webe eke ein begha- 
mene, O wori bari dute pura mu eke 
olali mi tebe-bo bei pre. Nte ein ain 
pura mu. 9 Nte olali mi tebebo bei 
win doite mindi mi dadigi ifiemi, nte 
ain dugo bo yo nimi gha (nte mindi 
mi du afere-monde ongu mein kieri 
re nimi worio), olali mi tebebo bei 
anga-oweibo bei tin, 10 Nte webe 
eke o begha-mene, Keme keme titari 
koro ifiemi gho ebi win okubo koro- 
mo yo ye: nte konongu kpomo boute 
ifiemi re wekere sei-tein yemi okubo 
yo ye: nte érí ebi win mi re koko 
wori bo wo lamote. iri Mi ora lele- 
gimo aye ma gho titari koro yemi, 
Jisos Galili Kena mi gho wo mie, nte 
o bomo eke dia; nte o tugu-dugo 
ongu mein o gho meremu. 

12 Mimi bogo barami na, O ideri 
bogo eke Kepaneom mu, ori na, o 
nyingi ma na, ora muna-ongu mein 
na, bari o tugu-dugo ongu mein na: 
nte ein imi-gha ene eke anio gho 
timi. 

I3 Nte Ju ongu mein saba-bogo 
mi bo kekia, nte Jisos bogo iwo Jeru- 
selem mu. I4 Nte Ayeba wari mi 
bio ngho, ovin na, onana na, bari 


kuku na deri timi ongu mein o were, 
nte igbogi doi ongu mein ka bari 
kiri gho timi: 15 Nte o ido eke ijagba 
miete eke Ayeba wari mi bio ngho 
ein bise demo pagamo, onana ma ka, 
bari ovin ma ka; nte igbogi doi ongu 
mein a-igbogi ma tugurumo sarate, 
einya defeai ma tugurumo koromo; 
I6 Nte o webe eke kuku deri timi 
ongu mein begha-mene, Mama ayema 
mig gho wo sogiosin; i Dau bei wari 
mi eke tubo-kon wari mie kuma. 
17 O tugu-dugo ongu mein, ain ge 
nimi barami ikio, begha-mene, Ini 
wari mi ofere tari mi i fe famo nyo 
mebe barami. 18 Ju ongu mein 
mimi-eresine webe eke o pegha- 
mene, Tei lelegimo-ye í weke wa 
diate, érí mama ayema mieyo yomi 
gho? 19 Jisos webe eke ein begha- 
mene, Mi Ayeba wari mi sara, nte 
tra ene gho a bari ain you tierno nyo. 
20 Ju ongu mein animi-eresine be- 
gha-mene, Kura amesi sondio akura 
fende weke mi Ayeba wari mi you, 
nte érí tra ene gho ain you tiemo nyo 
an? 21 Nte o eke or'odu mi wari mi 
re fiemg. 22 Animi-eresine o fe: mi 
gho sou ifiemi, o mimi fie wori 
barami o tugu-dugo ongu mein wo 
ikio; nte ein Ayeba egberi mi mere- 
mu, bari Jisos fiete abebe ma ka. 

23 Woku saba-bogo mi gho, o 
Jeruselem gho timi ifiemi, olali mi 
bio mi gho imi ongu o ire mi gho 
meremu, o mie-yo ma lelegimo ayema 
ein were yomi tebe-dugomo. 24 Nte 
Jisos emene bio mi eke ein gho tua 
gha, konongu mein bise o wo nimi 
worio mi eresine. 25 Kumo bari 
onya-tie eke din kumo pre mbara 
ka o wo doge gha mi eresine; animi, 
keme-togu bio gho emi yemi o bodu 
mi wo nimi worio mi eresine. 


Woku Farisi ongu mein ogbo 
mi gho, gbori kumo timi, Niko- 
dimos mi o ire, Ju ongu mein gho 

gboritebeda-bo; 2 Bei bo bei bu noin 
gho o dugo bo, nte webe eke o begha- 
mene, Rabai, érí telimo-bo ne Ayeba 
gho bo nimi bo barami wa wo nimi 
worio: í mieyo ma lelegimo-ayema 
gbori kumo ka inete wo mie mbara 
fa, Ayeba ibo na timi bere-sigimo. 
3 Jisos meremute webe eke o begha- 
mene, Kesiye, kesiye, a gba eke í 
preyo, Keme-togu bari wage di bere- 
sigimo, ibo inete mu Ayeba ama- 
nyanabo-kiri mi ere mbara fa. 4 Ni- 
kodimos webe eke o begha-mene, 
Keme-togu elemute ifiemi, ibo bari 
ndende bara gho di nyo? ibo bari 
main-karamg ifie eke emene nyingi 
furo bio gho suote, di nyo an? 5 Jisos 
meremute, begha-mene, Kesiye, ke- 
siye, a gba eke í preyo, Keme-togu 
mindi na, Teme mi na gho di bere- 
sigimo, ibo inete mu Ayeba ama- 
nyanabo-kiri mi gho suo mbara fa. 
6 Ani ne imeni mi gho dite yemi, 
imeni; nte ani ne bari Teme mi gho 
dite yemi, teme. 7 Q bari pa wage 
di nyo me a webe í be mi eresine, 
gelegu-gelegu kuma. 8 Eferuma mi 
fie eke ain bubele yo yo mu, nte ain 
fieyo barami í wo nan, nte í ine ain 
dugo boyo yo na, muyo yo na gba 
mbara fa: mi, Teme mi gho dite 
bo-mbise ka emi bara eresine. 9 Ni- 
kodimos meremute webe eke o begha- 
mene, Mama ayema tobara eke bo 
paga nyo? Io Jisos meremute webe 
eke o begha-mene, Èri Isreel gho 
telimobo-te, mama ayema gho tugu 
nimi gha an? rr Kesiye, kesiye, a 
gba eke í preyo, Wa nimi worio yemi 


re wa wo fieyo, wa bari ere worio 


yemi re gho wa onya-tie-yo, nte wa 
onya-yemi o wo daneke bou gha. 
I2 Segboru aye a wo gba eke o prete 
9 meremu gha yo mebeba, tobara 
gho ogono ayema o wo meremu nyo, 
a à gba eke o preyo mebeba? 1 3 Gbori 
kumo kumo ka mani iwo ogongo mu 
gha nimi, nte ori ne ogono dugo koro 

bo bo bei sigimote, Kumo Yai bei bu, 
ori ne ogono gho emi bo bei. 14 Nte 
Mosis piri bio ngho obi bei sogiomo 
barambu, ani-barambu Kumo Yai bei 


. ka pa wo sogiomo nyo bara: I5 Ánire 


tubo tubo tene o gho meremu bo bo, 
o gho befie befie numo nyana nyo. 

16 Ayeba mi-bara eke segboru mi 
tari eresine, anine o emene kpokpo 
gbori Yai bei eke pre, anire tubo 
tubo tene o gho meremu bo bo, la 
fa mokufa, nte befie befie numo 
nyana nyo. 17 Ayeba, segboru mi 
gho berepele mbara ne, Yai bei 
feremo segboru mi bo-mo gha, nte 
Segboru mi re o dugo tolu gho dua 
mokune. 18 Kumo ne o gho meremu 
bomi, berepele pre gha: kumo ne 
meremu gha bomi, oruguro gho bere- 
pele prete, Ayeba kpokpo gbori Yai 
bei ire mi gho ibo meremu gha mi 
eresine. I9 Nte mi berepele yemi, 
animi, tukpa mi segboru mi bote, nte 
konongu atankoro mi bubele eke 
tukpa mi nengi; einya aferema sei 
nimi mi eresine. 20 Kumo ne sei 
mieyo bo-mbise, tukpa mi na fiagha, 
bari tukpa mi ka dugo bo gha, bofa 
ibo aferema wo le pagamo mbara ne. 
21 Nte kumo ne kokobai-yemi mieyo 
bomi, tukpa mi dugo bo, anire ibo 
aferema Ayeba gho móndéte barami 
eke mie-barainmo mokune. 

22 Mama ayema bo bogo barami 
na, Jisos na, o tugu-dugo ongu mein 
na Judia ama-kiri mi bo; nte o anio 
gho ein na timite, baptaizi. 23 Nte 
Jon ka Selim na kekia nimi Inon mi 
gho timi baptaizi timi, imi mindi 
anio gho timi mi eresine; nte ein 
bote, baptaizi. 24 Ani ifiemi mani 
Jon eke ikoli-wari mi gho tua gha 
timi. 25 Animi-eresine Jon atugu- 
dugo ongu mein na, gbori Ju-bo 
na, paga tebe-dugomo igbania timi. 
26 Nte ein Jon dugo bote, webe eke 
o begha-mene, Rabai, ori ne, Jodan 
saba anga ngho í na timi bo bei, ori 

ne, í onya-tie pre timi bo bei, digi, 
ori bo bei bu baptaizi-yo, nte ko- 
nongu mein bise o dugomo boyo. 
27 Jon meremute begha-mene, Kumo 
ine ye gen kalie ka daneke mbara fa, 
ogono gho ain eke ibo pre bere- 
sigimo. 28 Éri Kraist bei gha, nte 
éri feremo re feremo eke o beleu gho 
bo nimi bo-e a webe barami, omene 
ka weke onya-tie i pre nyo. 29 Ori 
ne anga-iyorobo ma nyana worio bo 
bei, anga-oweibo bei: nte anga-owei- 
bo bei na monde-owei bei ne tie timi 
o nayo bo bei, dubamo bara eke 
biobele, anga-oweibo bei pogo mi 
eresine: mi íni biobele mi, animi- 
eresine beinte. 30 Ori pa paga duba 
nyo, nte éri pa paga ero nyo. š 

3I Ori ne ogono gho koro-bo bo 
bei, sogio yema-bise nengi nimi: ori 
ne segboru mi gho bo bo bei, segboru 
mi bo, nte o bari segboru mi ayema 
re fieyo: ori ne ogono gho koro bo 
bo bei, sogio yema-bise nengi nimi. 
32 O erete yemi na, o bari nate yemi 
na re gho o onya-tie; nte gbori kumo 
kumo ka or'onya-yemi daneke gha. 
33 Kumo ne or'onya-yemi daneke 
bomi, emene bolomo-yemi eke mimi 
gho tuate, Ayeba kokobai nimi ba- 
rami. 34 Ori ne Ayeba feremo bo 
bo bei, Ayeba abebe ma fieyo eresine: 
ton-bara gho o Teme mi eke pre gha 
eresine. 35 Dau bei Yai bei tari, nte 
yema-bise eke o bara gho tuate. 
36 Kumo ne Yai bei gho meremu 
bomi, befie befie numo nyanate, nte 
kumo ne Yai bei pogi gha bomi, 
numo ere mbara fa, nte Ayeba lolo 
mi re ibo gho sai nimi. 


Animi-eresine Jisos imia-tugu- 
dugo mie, nte bari baptaizi eke 
Jon nengite barami Farisi ongu mein 
wo nate barami Nyanabo bei wo 
nimi ifemi, 2 (Jisos barana bodu re 


baptaizi gha ebeka, nte ora tugu- 


dugo ongu mein re), 3 O Judia gho 





o pa Sameria dugo tolu bogo nyo. 
5 Animi-tebe-dugomo o bo Sameria 
gbori opu ama la, anine Saika-e webe 
tin yemi, Jekob eke o yai Josef bei 
pre kiri-bebe mi na kekia nimi yemi: 
6 Nte Jekob tubo mi ka anio mi gho 
timi. Jisos o monde mi gho odu- 
lokote mi eresine, mu tubo mi anga 
ngho kiri gho timi. Ani ifiemi sondio 


karamo auwa mi -biri mi. 7 Gbori 


Sameria iyorobo mindi du ne bo; 
Jisoš'webe eke á begha-mene, Mindi 
eke i pre bou. 8 Ani ifiemi ora tugu- 
dugo ongu mein opu ama mi gho 
fiai fe ne mu timi. 9 Sameria iyoro- 
bo-ma -animi-eresine webe eke o 
begha-mene, Tobara re gho èri Ju- 
bo, éri Sameria iyorobo bara gho 
bou-mindi biyo? (Animi Ju ongu 
mein na, Sameria ongu mein na 
nyana mie-mie-ye nyana gha ere- 
sine.) ro Jisos meremute webe eke 
á begha-mene, Yo re gho í Ayeba 
die-pre-ayéma nimi wori mainbe, bari 
webe í begha-mene, Mindi eke i pre 
bou-e webe yo bo bei ka nimi wori 
mainbe; í o bara gho bite, o numo 
mindi mi eke í pre ntimi. rr lyorobo- 
ma webe eke o begha-mene, Nya- 
nabo, í eke du du-ye nyana gha-o, 
nte tubo mi ka bari biokoro nimi-yo: 
nte í tio gho ani numo mindi mi 
nyana nyo? 12 Ërí duba eke wa dau 
Jekob bei nengi an, ori ne tubo mi 
eke wa pre, nte o bodu ka bou, bari 
or'ewoma mein ka, bari ora nama 
ma ka? 13 Jisos meremute webe eke 
á begha-mene, Tubo tubo tene mi 
mindi mi bou-bo bou-bo, bari ele 
nyo. I4 Nte tubo tubo tene a eke 
ibo pre nyo mindi mi bou-bo bou-bo, 
bari bene bene ele mbara fa: nte a 
eke ibo pre nyo mindi mi, ibo bio 
gho tubo suote, pu paga mu befie 
befie numo la nyo. 15 lyorobo-ma 
webe eke o begha-mene, Nyanabo, 
mi mindi mi eke 1 pre, anire a bari 

ele gha nyo, anigha bari bo mio ka 
gho du gha nyo. 16 Jisos webe eke 
á begha-mene, Mu, í dei tinte, bo. 
17 lyorobo-ma meremute webe eke 
o begha-mene, À dei-bo nyana gha, 
Jisos webe eke á begha-mene, A dei- 
bo nyana gha-e, í webe yomi gho í 
kesi-ye fie worio: 18 Sono adei ongu 
í wo nyana bogomote eresine; nte 
ori ne i woku gho nyana worio bo 
bei í dei gha: mimi gho í kokobai-ye 
fie worio. r9 lyorobo-ma webe eke 
o begha-mene, Nyanabo, érí ye-ere- 
bere bo-e a wo ton worio. 20 Wa 
dau ongu mein mi dubari mi gho 
kare; nte omene begha-mene, Jeru- 
selem re konongu mu kare egbe nimi 
yo-e webe. 21 Jisos meremute webe 
eke á begha-mene, Iyorobo, i mere- 
mu, ifiemi boyo, ani ne, mi dubari 
mi na, bari Jeruselem na kieri gho 
o Dau bei kare gha nyo ifiemi. 
22 Omene o nimi gha ye o wo kare- 
yo, wamene, wa nimi worio ye re 
wa wo kare-yo: teme-duayemi Ju 
ongu mein re gho paga bo nimi ye 
eresine. 23 Nte ifie mi boyo, nte mi 
bu bari ifiemi, kesi akare ongu mein 
teme na kokobai-ye na gho Dau bei 
kare nyo ifiemi, mi-bara timi ongu 
ré o kare ongu suo mbara Dau bei 
wo doge-yo eresine. 24 Ayeba teme: 
nte eni ne ogkare nyo mongu mein, 
tere na kokobai-ye na re gho pa o 
kare nyo. 25 Iyorobo-ma webe o 
begha-mene, Mesaia boyo mebe ba- 
rami a wo nimi worio, (Ori ne 
Kraist-ye webe tin bo bei): o bo bo-a, 
ori yema-bise gba eke wa pre nyo. 
26 Jisos webe eke á begha-mene, 
Éri ne í na fieyo bo bei, éri bu ori. 
27 Nte mi-barambu na o tugu- 
dugo ongu mein bo; nte o iyorobo 
na fie-yo yomi gho ein gelegu- 
gelegu; anibu-ebeka, í tei doge-yo 
ma? anigha, Tei ne í á na fieyo ma? 
gboribo ka webe gha. 28 Animi- 
tebe-dugomo iyorobo-ma á mindi ebe 

bei gho barasin koromote, bogo opu 
ama mi mu, nte webe eke konongu 
mein begha-mene, 29 O bo, gbori 
kumo digi, ori ne oruguro gho a mie 
bogomote ayema-bise gba eke i preyo 
bo: Bei Kraist bei gha an? 30 Ein 
opu ama mi wori paga o dugo mu 
timi. 31i Ani ifiemi, o tugu-dugo 
ongu mein o tekete, begha-mene, 
Rabai, ye fe. 32 Nte o webe eke ein 
begha-mene, O bene bene nimi gha 
fe nyo ma fiai a wo nyana worio. 
33 Tugu-dugo ongu mein, animi- 
eresine webe eke dumo dumo begha- 
mene, Kumo ye okubo o pre fete an? 
34 Jisos webe eke ein begha-mene, 
Íni fiai mi i feremo bo bo bei ton- 
yemi mie nyo, nte bari o fere mi mie 
famo nyo. 35 Inein-ya ogonai kote 
sogu ifie late-ye o webe gha an? 
digi, a gba eke o pre-yo, Ora toruma 
9 wo sogiomo eke piri-ma digi, a 
oruguro gho bia timi sogu ifiemi 
koru-yo. 36 Kumo ne sogu-yo bomi 
ka oko-ye daneke, nte bein-yai kobri 
wori befie befie numo pre; anire dibi- 
yo bomi na, sogu-yo bomi na, ogbo- 
suomo biobele mokune. 37 Mimi re 
gho fie-yemi bo kesite, Gbori-bo dibi, 
nte dumo bari sogu. 38 A o feremo 
mu o bene bene fere-monde gha yo 
gho sogu ne mu-yo: duabu fere mi 
monde wori, nte omene mu ein 
monde fere mi gho suote. 

39 Nte ani opu ama mi gho imia 
Sameria ongu o gho meremu, iyoro- 
bo-ma gba egberi mi eresine, àrá ne 
onya-tiete begha-mene, A mie bogo- 
mote ayema-bise o wo gba i pre 
me-ebe þoma. 40 Animi-tebe-dugo- 
mo Sameria ongu mein o dugomo bo 
ifiemi, o ein na timi mbara ein weke 
o teke: nte o ma-ene eke anio gho 
timi. 41r Nte tongha tongha duabu 
ka bari meremu, or'egberi mi ere- 
sine. 42 Nte ein webe eke iyorobo-ma 
begha-mene, Wekere wa merernute, 
Í fie-yemi eresine gha, nte wamene 

ka barana nan eke wa bodu prete mi 
eresine, nte bari nimite, animi, bei bu 
kesimo segboru mi Duabo bei barami. 

43 Nte ma-ene ma bo fa barami 
na, o anio mi wori paga bogo eke 
Galili mu. 44 Jisos barana bodu mi 
onya-tie worio eresine, animi, ye- 
ere-berebo emene barana ama mi gho 
tunsin-preye nyana gha ebe barami. 
45 Animi-tebe-dugomo o bo Galili la 
ifiemi, Galili ongu mein o daneke, 
olali mi gho, Jeruselem gho o mie 
ayema-bise ein were worio mi ere- 
sine: ein ka barana olali mi mu 
eresine. 

46 Animi-eresine o bari Galili 
Kena mi bo, anio ne o mindi mi eke 
win mie yomi. Nte gbori kesi alabo 
ne, o yai bei Kepaneom gho obi 
timi-bo anio gho timi. 47 Jisos, 
Judia gho paga eke Galili bote barami 
o wo nan ifiemi, o o dugo mu, nte o 
teke, anire o ideri bo o yai bei mie 
kuromo mbara ne: o fe kiri gho tie 
timi eresine. 48 Jisos animi-eresine 
webe eke o begha-mene, Lelegimo- 
aye na, nondo afere na o were bere- 
sigimo, o bene bene meremu mbara 
fa. 49 Alabo bei webe eke o begha- 
mene, Nyanabo, ideri bo tere i yai 
bei fe. 50 Jisos webe eke o begha- 
mene, Sou-bogo: í yai bei numote. 
Kumo bei Jisos eke o na fie-abebe 
ma meremu, nte o sou-bogo. 51 Nte 
o bogo ideri mu timi barami na, 
or'omoni ongu mein bo o na biante, 
o yai bei numote ye webe. 52 Animi- 
eresine o koro kuro ifiemi o weke 
ein bi. Ein webe eke o begha-mene, 
Bebai, sonoma karamo auwa biri mi 
gho, obogu mi o gho kan. 53 Ani- 
barambu na dau bei nimi, ani-bu 
ifie ne Jisos webe eke o begha-mene, 
Í yai bei numote-ye webe ifiemi; nte 
o bodu ka meremu, bari o bebe wari- 
mbise ka. 54 Mi main-karamo lele- 
gimo-ye ne Jisos mie-ye mi, o Judia 
wori paga eke Galili bo ifiemi gho. 


Mama ayema bo bogo barami 
na, Ju ongu mein gbori olali bo 
koro: nte lisos iwo Jeruselem mu. 

2 Woku Jeruselem gho, onana- 
ama bugo mi gho, gbori daba timi, 
ori ne Hibru bebe mi gho Betesda-e 
webe tin-wei bei, sono a-ibomo nyana 
wori. 3 Mama ma bio gho obi timi 
keme-a-itu timi, manga ongu ka, 
ikula ongu ka, pula ongu ka, (timi 
eke mindi mi jige nyo ifiemi koru 
timi. 4 Nyanabo bei enjel-bo gbori 
kesi ifie gho ideri bo daba bei bio 
gho suote, mindi mi jige-yo ye, anire 
tubo tubo tene mindi mi jige-yo 
ifiemi gho titari mu koro-bo koro-bo, 
ibo kon timi obi obi gho kuro-yo 
ye): 5 Nte gbori kesi kumo anio gho 
timi, ori ne kura swei nine-akura 
fende eke emene odu-kuro-gha mi 
gho timite-bo. 6 O son timite Jisos 
ere ifiemi, nte o ani-bara gho timi 
alate barami o wo nimi ifiemi, o 
webe eke o begha-mene, Í kuro nyo 
yo dogeyo an? 7 Obiyo kumo bei o 
meremute, begha-mene, Nyanabo, a 
kumo nyana worite mindi mi jige 
ifiemi gho, in'eke mu daba bei gho 
koromo gha: nte a boyo barami na, 
dumo titari mu i gho korote. 8 Jisos 
webe eke o begha-mene, Soutie, 
in'ebila mi ekete, monde. 9 Nte kiri- 
na kirina kumo bei kuro, nte or'ebila 
mi ekete, monde. 

Woku ani ene mi odu-domo ene 
mi. ro Animi-tebe-dugomo Ju ongu 
mein webe eke ori ne mie kuromote 
bo bei begha-mene, Mi ene mi, odu- 
domo ene, nte í ín'ebila mi pura na 
fia-gha. ir Nte ori ein meremute, 
begha-mene, Ori ne i mie kuromo 
bo bei bu mene, Ín'ebila mi ekete 
monde-e webe. 12 Ein o bigha-mene, 
Ín'ebila mi ekete monde-e webe í be 
bo bei tubo? 13 Nte ori ne mie 
kuromote bo bei, kumo bei nimi 
gha: keme opu itu bo yomi bein ne 
Jisos yomi wori sou-bogote eresine. 

I4 Obuko la ifiemi, Jisos mu Ayeba 
wari ngho or'ere, nte webe eke o 
begha-mene, Digi, woku í kurote: 
bari sei mie kuma, bofa sei-tein-ye 
bo i pagamo nyo. i5 Kumo bei 
sou-bogo mu, nte Jisos re o mie 
kuromote barami gba eke Ju ongu 
mein pre. 16 Nte mimi tebe-dugomo, 
Ju ongu mein Jisos ogboni, odu- 
domo ene mi gho o mama ayema 
miete mi eresine. 17 Nte Jisos ein 
meremute, begha-mene, Í Dau bei 
fere mi móndé timi me-e bo woku 
late, nte i ka monde-yo. 18 Mimi- 
tebe-dugomo Ju ongu mein bari o 
ba ne doge teinmo, animi odu-domo 
ene mi o wo seimo yomi kieri gha, 
nte o Ayeba eke o barana Dau-bo 
miete, bari o bodu mi ka mie eke 
Ayeba na gbasiamo eresine. 

I9 Jisos animi-eresine meremute 
webe eke ein begha-mene, 

Kesiye, kesiye, a gba eke o preyo, 
Yai bei ine emene barana bodu gho 
ye gen kalie ka mie mbara fa, Dau bei 
mie timite o ere ye sigimote; tei tei 
tene o mie-ye mie-ye, ara ma bu re 
Yai bei ka ani-gbori-barambu gho 
wo mie. 20 Dau bei Yai bei tari 
eresine, o barana bodu mi mieyo 
maye mabise o weke o dia: nte duba 
mama ma nengi afere o bari weke 
o dia nyo, anire o gelegu-gelegu 
mokune. 21 Dau bei fete ongu mein 
mie soumote, bari ein mie numomo 
barambu, ani-barambu Yai bei ka o 
bubele bo bo mie numomo nyo bara. 
22 Anigha Dau bei kumo gho bere- 
pele gha, nte pele nyo ma-bere ma- 
bise o weke Yai bei prete; 23 Anire 
konongu mein bise tebe-sin eke Yai 
bei pre mbara ne, ein tebe-sin eke 
Dau bei preyo barambu gho. Kumo 
ne tebe-sin eke Yai bei pre gha bomi, 
tebe-sin eke Dau bei ne o feremo bo 
bo bei ka pre gha bara. 24 Kesiye, 
kesiye, a gba eke o preyo, Kumo 
in'egberi mi nate, bari i feremo bo 

bo bei ka meremu bomi, befie befie 
numo nyana worio, nte bari bere- 
pele-ye bo-mo gha, nte fe re gho 
bogo mu numo late. 25 Kesiye, 
kesiye, a gba eke o preyo, Ifiemi 
boyo, mi bu bari ifiemi, fe nimi ongu 
mein Ayeba Yai bei pogo mi nan nyo 
ifemi; nte eni ne nan ongu mein, 
numo nyo. 26 Dau bei emene bodu 
gho numo nyana worio barambu, 
ani-barambu Yai bei ka emene bodu 
gho numo nyana nyo bara o weke 
o pre worio bara: 27 Nte o bari eke 
berepele nyo nyana-kuro ka eke o 
pre worio, ori Kumo Yai bei eresine. 
28 O mimi digi gelegu-gelegu kuma; 
ifiemi boyo, dubu ma gho emi ongu 
mein bise o pogo mi nan nyo, 29 Nte 
paga bo nyo; eni ne ebiye mie ongu 
mein, mu numo-fe-gho-sou mi gho 
suo nyo; nte eni ne sei-ye mie ongu 
mein, mu berepele-pre fe-gho-sou mi 
gho suo nyo. 

30 À ine íni barana bodu gho ye 
gen kalie ka mie mbara fa: a nan 
barambu a weke berepele; nte íni 
berepele-yemi koria nimi, animi ini 
barana ton-yemi a wo doge gha 
eresine, nte i feremo bo bo bei ton- 
yemi re. 31 Á onya-tie eke ini 
barana bodu preyo mebeba, in'onya- 
yemi kokobai-ye gha. 32 Dumo re i 
gho onya-tie worio; nte o i gho tie 
worio m'onya mi kokobai-ye barami 
a wo nimi worio. 33 O feremo Jon 
dugo mute, nte o onya-tie eke koko- 
bai-yemi prete. 34 Nte onya-ye ne a 
danekete yemi keme-togu bara dugo 
bo gha, anibu-ebeka a mama ayema 
fieyo, anire o duà mbara ne. 35 Ori 
tukpa mi ne korete saniyo yemi; nte 
9 boute ifie gen kalio bu eke o tukpa 
mi gho biobele. 36 Nte onya-ye ne 
a nyana worio yemi duba eke Jon 
yemi nengi nimi: fere ne Dau bei 
eke i pre monde famo-e ebe yaima, 
ara ferema bu i gho onya-tie worio, 
animi, Dau bei i feremo bo mebe 

barami. 37 Nte Dau ne i feremo bo 
bo bei, ori i gho onya-tie worio. 
O bere bene mani o pogo mi ka nan 
gha nimi, anigha o timi barami ka 
ere gha nimi. 38 Nte or'egberi mi 
ka bari o gho fa: o feremo bo bo bei 
o wo meremu gha mi eresine. 
39 Or'Ayeba egberi ma doge, a gho 
o befie befie numo nyana me o wo 
ton eresine; nte mama ma bu re i 
gho onya-tie worio yaima. 40 Nte o 
i dugomo bo numo nyana nyo yomi 
bou gha. 41r Á konongu gho bomo 
daneke gha. 42 Nte a o nimi worio, 
animi Ayeba tari mi ora bioma gho 
fa barami. 43 A i Dau bei ire mi 
gho bo, nte o i daneke bou gha: 
dumo emene barana ire gho boyo 
mebeba, ani-bomi re o wo daneke 
nyo. 44 O tobara gho meremu nyo, 
omene ne dumo dumo bara gho 
bomo daneke-yo mongu mein, nte 
bomo ne kpokpo gbori Ayeba bei 
bara dugo paga bo yemi re o wo 
doge gha? 45 A or'eke gba-seimo 
Dau bei pre nyo bara o wo ikio 
kuma: or'eke gba-seimo-yo gboribo 
emi, Mosis ne o o ikiomo-yemi eke 
tua worio bo bei bu. 46 O Mosis 
meremu wori mainbe, o i ka meremu 
ntimi; o éri re gemo wori eresine. 
47 Nte o ora ge-yaima meremu gha 
ebeba, o tobara gho ínà fie-abebe 
ma meremu nyo? 


Mama ayema bo bogo barami 

na, Jisos, Galili abadi mi saba 
eke pi-anga kiri mi mu, ani-bu Tai- 
birias abadi mi. 2 Nte keme opu itu 
o dugo, o eke obi timi ongu mein 
gho miete lelegimo ayema ein werete 
mi eresine. 3 Nte Jisos bogo dubari 
mi iwo, nte o anio gho o tugu-dugo 
ongu mein na timi. 4 Woku saba- 
bogo, Ju ongu mein olali mi bo 
kekiate. 5 Jisos animi-eresine emene 
atoru-ma sogiomote keme opu itu o 
dugo boyo barami ere ifiemi, webe 


eke Filip begha-mene, Wa tio gho 
fitoru ere fete, eke mein mein pre fe 
nyo? 6 Nte o mimi fie eke o da-re, 
o dadigi-yo; animi, o barana bodu 
gho o mie nyo ye o wo nimi worio 
eresine. 7 Filip o meremute begha- 
mene, Peni oyi esi la nyo ma fitoru 
bu ka ein furo beinmo mbara fa, 
ein-bise ibo kalio kalio re eke-yo 
mebeka. 8 O tugu-dugo ongu mein 
gho gbori-owei, Andru, Saimon Pita 
muna-owei bei, webe eke o begha- 
mene, 9 Gbori owei-togu rnio gho 
emi, ori ne fitoru asono aikpoun na, 
ma indi na nyana worio-bo: nte mama 
ma mi-bara imi nimi ongu mein gho 
tio la nyo? Io Jisos begha-mene, 
O konongu mein mie kiri gho timi- 
mo. Woku imi osunga yomi gho 
timi. Animi-tebe-dugomo konongu 
mein kiri gho timi, kien-bebe gho 
oyi ma onde fende na oyi-esi na du. 
II Jisos animi-eresine fitoru a-ikpoun 
ma eke; nte o noa kulete ifiemi, o 
ar'eke kiri gho timi nimi ongu mein 
diemo; ani-barambu ma indi ma ka 
ein la-mbara la-mbara gho. 12 Nte 
ein fe furo beinmote ifiemi, o webe 
eke o tugu-dugo ongu mein begha- 
mene, Sinkoro nimi propro nimi- 
yaima o wo tan, anire ye-kiri fa gha 
nyo. 13 Animi-tebe-dugomo fitoru 
asono a-ikpoun ma gho sinkoro timi 
propro-yaima ein wo tan oyi ma 
kana fende beinmo, ara ne íe ongu 
mein gho kiri-ko yaima. 14 Animi- 
eresine konongu mein o mie lele- 
gimo-yemi ere ifiemi, ein begha- 
mene, Kesi-barabu, bei bu ye-ere- 
berebo ne segboru mi bo nyo mebe 
bo bei. 

IS ]Jisos animi-eresine ein bo 
ponomo bara gho or'eke mu ama- 
nyanabo mie ne doge nyo barami 
nimi ifiemi, o kieri tebe bari bogo 
dubari mi mu. 

16 Nte borobu bo wo la ífiemi, o 
tugu-dugo ongu mein bogo abadi mi 


1334 


EBI JON 6 


——— ———————————— MM M . —  —— 


mu; 17 Nte ein mu gbori aro gho 
bugolote toro mi saba eke Kepaneom 
mu timi. Nte woku ain bo atan- 
korote, nte Jisos mani ein dugomo 
bo gha timi. 18 Nte fie timi opu 
eferuma mi tebe-dugomo toro mi 
Jige timi. i9 Animi-eresine ein si- 
sono afolong fende, anigha folong 
aswei rembe-yo dogu barami na, 
Jisos toro mi gho monde bo aro mi 
na kekia timite ein ere: nte ein esin. 
20 Nte o webe eke ein begha-mene, 
Éri, or'esin kuma. 21 Animi-eresine 
ein boute o da-eke aro mi gho sai : 
nte kirina kirina-mbu aro mi mu 
eke ein muyo ama-kiri mi la. 

22 Ba mi la ifiemi, keme itu ne 
toro mi pi-anga kiri ngho timi yemi, 
din aro anio gho fa timi barami ere, 
gbori-ye sigimote, nte Jisos o tugu- 
dugo ongu mein na suo mu aro mi 
gho bugolo gha barami ka, nte tugu- 
dugo ongu mein kieri re mu bugolo 
mu barami, 23 (Anibu-ebeka dua 
aro Taibirias gho bo, yo ne Nyanabo 
bei noa-kulete soute ein fitoru mi fe 
yomi na kekia yomi): 24 Keme itu 
mi, animi-eresine Jisos na o tugu- 
dugo ongu mein na anio gho fa 
barami ere ifiemi ein bodu ka mu 
aro ma gho bugolote, Jisos dogemo 
Kepaneom bo. 25 Nte abadi mi pi- 
anga kiri mi gho ein bo or'ere ifiemi, 
ein webe eke o begha-mene, Rabai, 
to-ifie gho í mio bo? 26 Nte Jisos 
ein meremute begha-mene, Kesiye, 
kesiye, a gba eke o preyo, Lelegimo- 
aye 0 were rmi eresine, o i doge gha, 
nte o fitoru ma fe furo beinmo mi 
eresine. 27 Suo fa nyo fiai mi ere- 
sine, o feremonde kuma, nte anina- 
mana-kara-gha timi eke befie befie 
numo la nyo fiai mi re gho monde, 
anine Kumo Yai bei eke o pre 
nyo yemi: o bu re Ayeba Dau bei 
wo tokimo-bolomo  worio eresine. 
28 Animi-eresine ein webe eke o 
begha-mene, Wa tei miete Ayeba 


afere-ma wa wo monde nyo? 29 Jisos 
meremute webe eke ein begha-mene, 
Mi Ayeba fere mi, animi, o feremo 
bo worio bo bei o wo meremu nyo 
barami. 30 Animi-eresine ein webe 
eke o begha-mene, Tei lelegimo-ye í 
wo miete, wa erete, í meremu nyo? 
Tei fere í wo mondete? 31 Wa dau 
ongu mein piri bio mi gho mana mi 
fe: ge worio barambu gho, O ogono 
gho fitoru eke ein pre fe. 32 Jisos 
animi-eresine webe eke ein begha- 
mene, Kesiye, kesiye, a gba eke o 
preyo Mosis ogono gho fitoru mi eke 
o pre gha; nte i Dau bei re kesi 
fitoru mi ogono gho weke o pre. 
33 Animi, Ayeba fitoru mi, anine 
ogono gho koro-bote numo eke 
segboru mi preyo yemi. 34 Animi- 
eresine ein webe eke o begha-mene, 
Nyanabo, ifie-mabise gho mi fitoru 
mi eke wa pre. 35 Jisos webe eke 
ein begha-mene, Éri numo fitoru mi: 
kumo ne i dugomo bo bomi, bari 
omoun kore mbara fa, nte kumo ne 
bari i gho meremu bomi, bari ele 
mbara fa. 36 Nte a webe eke o beyo, 
O in'erete, anibu-ebeka, o meremu 
bou gha-yo. 37 Dau bei eke i pre 
worio maye mabise i dugomo bo 
nyo: nte kumo ne i dugomo bo bomi, 
a la bene bene ibo demo mbara fa. 
38 Á ogono gho koro-bo íni barana 
ton-ye mie ne bo gha, nte i feremo bo 
bo bei ton-yemi re. 39 Nte mi i feremo 
bo bo bei ton-yemi, o eke i pre worio 
maye-mabise gho a gbori-ye ka famo 
gha nyo barami, nte kunemo ene 
mi gho a mie soumo nyo. 4o Mi i 
Dau bei ton-yemi, animi tubo tubo 
tene Yai bei erete, o gho bari meremu 
bomi, befie befie numo nyana nyo; 
nte a bari kunemo ene mi gho ibo 
mie soumo nyo. 

41 Ju ongu mein animi-eresine o 
digi gbongoro, Éri ogono gho koro- 
bo fitoru mi-e o webe mi eresine. 
42 Nte ein begha-mene, Bei Jisos bei 

gha an? Josef yai bei, ori ne o dau 
na o nyingi na wa wo nimi worio 
bo bei? nte tobara re gho woku, Éri 
ogono.gho koro-bo me o bari webe- 
yo? 43 Jisos meremute webe eke ein 
begha-mene, Or'ogbo gho o gbon- 
goro kuma. 44 Gbori kumo ka ine 
i dugomo bo mbara fa, Dau ne i 
feremo bo bo bei ibo nono bo bere- 
sigimo: nte a bari kunemo ene mi 
gho ibo mie soumo nyo. 45 Ye-ere- 
abere ongu mein gho ain ge nimi, 
Nte ein bise Ayeba gho dawoi nyo 
me webe worio. Tubo tubo tene Dau 
bei gho nate, bari dawoi bomi, i 
dugomo bo nyo. 46 Kumo bogo Dau 
bei erete-ye bara gha, ori ne Ayeba 
gho bo bo bei sigimote, ori re Dau 
bei erete. 47 Kesiye, kesiye, a gba 
eke o preyo, Kumo ne meremu bo 
bo befie befie numo nyanate. 48 Éri 
numo fitoru mi. 49 Ora dau ongu 
mein piri bio mi gho mana mi fe, 
nte ein fete. so Mi ogono gho koro- 
bo nimi fitoru mi, anine keme-togu 
fete fe mbara fa yemi. 51 Éri numo 
nimi fitoru mi ne ogono gho koro-bo 
nimi yemi; kumo mi fitoru mi fe 
fe-a, ibo numo timi befie befie la 
nyo: inye, nte fitoru ne a eke pre 
nyo yemi, íni imeni mi, ani segboru 
mi numo mi eresine. 

52 Ju ongu mein animi-eresine ein 
ogbo gho igbaniate begha-mene, To- 
bara miete bei kumo bei emene 
imeni mi eke wa pre fe nyo? 53 Jisos 
animi-eresine webe eke ein begha- 
mene, Kesiye, kesiye, a gba eke o 
preyo, kumo Yai bei imeni mi o wo 
fe, bari or'oduaima bou bere-sigimo, 
o o bodu gho numo nyana gha. 
54 Kumo ne íni imeni mi fe, Lari 
in'eduaima bou bomi, befie befie 
numo nyanate, nte a bari kunemo 
ene mi gho ibo mie soumo nyo. 
55 Íni imeni mi kesi fiai, nte in'o- 
duaima bari kesi bou-ye eresine. 
56 Kumo ne íni imeni mi fe, bari 


in'eduaima bou bomi, i gho emi, 
i ka bari ibo gho emi. 57 Numo 
nimi Dau bei i feremo bo, nte Dau 
bei re gho a bari numo nimi ba- 
rambu; ani-barambu kumo ne i fe 
bomi, ibo ka éri eresine numo nyo 
bara. 58 Mi ogono gho koro-bo nimi 
fitoru mi: dau ongu mein fete, fe 
barami gha: kumo ne mi fitoru mi 
fe bomi, numo timi befie befie la 
nyo. 59 Mama ayema kare wari mi 
bio ngho o wo fie, o Kepaneom gho 
timi telimo timi ifiemi gho. 

6o Animi-eresine o tugu-dugo ongu 
mein gho imi ongu mimi nan ifiemi, 
begha-mene, Mimi kuro nimi fie-ye; 
tubo ine ain nan nyo? 6r Nte Jisos, 
o tugu-dugo ongu mein mimi digi 
gbongoro-yo barami o bodu gho wo 
nimi ifiemi, o webe eke ein begha- 
mene, Mimi o mie begemo nyo an? 
62 Ani-ebeba o tei mie nyo, Kumo 
Yai bei iwo eke o titari ifie gho 
timi yomi mute or'ere-yo mebeba? 
63 Teme mi mie numomo-yo yemi; 
imeni mi suo-ye mie gha: bebe ne a 
eke o na fiete, yaima, teme na numo 
na. 64 Nte o gho meremu gha duabu 
emi. Jisos titari ifiemi re gho meremu 
gha ongu mein nimi wori, bari o 
deri nyo bomi ka. 65 Nte o begha- 
mene, Mimi-eresine a webe eke o 
beyo, animi, kumo ine i dugomo bo 
mbara fa, Dau bei ain eke ibo pre 
bere-sigimo. 

66 Mimi gho o tugu-dugo ongu 
mein gho imi ongu wage obu-tua, 
nte bari bene bene o na monde gha. 
67 Jisos animi-eresine webe eke oyi- 
ma keme fende mein begha-mene, 
Omene ka sou-bogo nyo an? 68 Sai- 
mon Pita o meremute, begha-mene, 
Nyanabo, tubo wa sou wo dugomo 
mu nyo? érí re befie befie numo 
a-egberi-ma nyana worio. 69 Nte 
wa meremute, bari nimite, animi, 
ërí Ayeba Tonton Bo bei barami. 
70 Jisos ein meremute, begha-mene, 

Éri omene oyi-ma keme fende mein 
sele-neke gha an, nte o gho gboribo 
devul. 71 Woku o eke Judas, Saimon 
Iskariot yai bei fiemo-yo, animi, ori 
o deri nyo bo bei eresine, oyi-ma 
keme fende mein gho gboribo suo 
nimi bo bei. 


1 Nte mama ayema bogo barami 
na, Jisos, Galili gho monde: 
animi, o Judia gho monde doge gha 
eresine, Ju ongu mein o ba ne doge 
timi eresine. 2 Woku Ju ongu mein 
olali mi, asele olali mi, bo kekiate. 
3 Ora muna-ongu mein animi- eresine 
webe eke o begha-mene, Mio wori 
sou-bogo eke Judia mu, anire iná 
tugu-dugo ongu mein ka í mondeyo 
ma-fere ma ere nyo. 4 Animi, kumo 
ne konongu barainmo ibo nimi ne 
doge-yo bomi, la inete sogoi yo gho 
ye gen kalie ka mie mbara fa eresine. 
Érí mama ayema mieyo mebeba, iní 
inde mi eke mie barainmo segboru 

1 dia. 5 Animi, ora muna-ongu 
mein buka o gho meremu gha ere- 
sine. 6 Jisos animi-eresine webe eke 
ein begha-mene, Íni ifiemi mani bo 
gha nimi: nte o ifiemi, ifiema- bise 
gho odu-tolomo famo worio. 7 Se- 
gboru mi inete o na fiagha mie 
mbara fa; nte éri, ain i na fiagha, 
ainya ferema sei nimi-e a webe eke 
ain gho onya-tie eresine. 8 Omene 
iwo olali mi mu: éri woku gho iwo 
mi olali mi mu mbara fa; íni ifiemi 
mani bein gha nimi mi eresine. 
9 Nte o mama ayema eke ein na 
fiete sou barami na, o bari pa Galili 
gho timi. 

Io Nte ora muna-ongu mein bogo 
iwo olali mi mute ifiemi, wekere o 
ka bogo iwo mu, barain bara gha, 
nte sogoi bara re gho. rr Ju ongu 
mein animi-eresine olali mi gho o 
dogete, begha-mene, O tio gho emi? 
I2 Nte o tebe-dugomo keme a-itu ma 
ogbo mi gho, imia gbongoro bo paga; 

duabu mene, O ebi kumo-e webe; 
duabu mene, Ani-bara gha, nte o 
keme-itu mi re kore mu irimo-yo 
mowei-ye webe. 13 Anibu-ebeka 
gboribo ka barainmo ye eke o 
fiemo gha, Ju ongu mein esin mi 
eresine. 

I4 Nte woku olali mi bo ogbo la 
ifiemi, Jisos bogo iwo Ayeba wari mi 
mu, nte telimo. rs Ju ongu mein 
animi-eresine gelegu-gelegute, begha- 
mene, Tobara miete bei kumo bei 
bene bene dawoi ka dawoi ghamo 
diri nimi worio? 16 Jisos animi- 
eresine ein meremute begha-mene, 
Íni telimo yemi íni- -ye gha, nte i 
feremo bo bo bei re ye. 17 Kumo o 
telimo yemi mie ne bou worio me- 
beba, ibo telimo yemi nimi nyo, wola 
ain Ayeba gho bo nimi ye bai, anigha 
wola a íni barana bodu re gho fieyo 
bai. 18 Kumo ne emene barana bodu 
gho fieyo bomi, emene barana bomo 
dogeyo: nte kumo ne ibo feremo bo 
bo bei bomo mi dogeyo bomi, ani- 
bomi bu kokobai nimi, nte koria- 
gha-mie-ye bise ibo gho fa. 19 Mosis 
ologo mi eke o pregha an, nte anibu- 
ebeka, o gho gboribo ka ologo mi 
koko gha? Tei ne o i ba ne dogeyo? 
20 Keme itu mi meremute, begha- 
mene, Í devul nyana worio: tubo í 
ba ne dogeyo? 21 Jisos meremute 
webe eke ein begha-mene, A gbori 
fere-mondete, o bise Bela gelegu- 
yo. 22 A mimi-tebe-dugomo ne 
Mosis torugo-ye sin mi eke o pre 
(ain Mosis bara gho bo bara gha, nte 
dau ongu mein bara re gho bo); nte 
9 odu-domo ene mi gho kumo gho 
torugo-ye sin. 23 Mosis ologo mi 
seimo gha mbara gho odu-domo ene 
mi gho kumo gho torugo-ye sin-yo 
mebeba, odu-dgmo ene mi gho a 
kumo mie gboribu kuromo famo mi 
eresine, o i digi loloyo an? 24 O timi 
barami digi eke berepele kuma, nte 
koria bere re o wo pele 

25 Animi-eresine Jeruselem ongu 
mein gho duabu begha-mene, Bei ori 
ne ein ba ne doge timi bo bei gha an? 
26 Nte digi, o timi barainmo fieyo, 
nte ein ye gen kalie ka eke o na 
fiegha. Bei Kraist bei ebe barami 
tebeda ongu mein ka kesimo wo nimi 
worio an? 27 Anibu-ebeka bei kumo 
bei dugo bo yomi wa wo nimi worio: 
nte Kraist bei bo nyo ifiemi, o dugo 
bo yo kumo wo nimi mbara fa. 
28 Jisos animi-eresine Ayeba wari mi 
gho ilogute, telimo, begha-mene, O i 
nimi worio, a bari dugo bo yomi ka 
o wo nimi worio; nte a ini barana 
bodu gho bo gha, nte i feremo bo bo 
bei kokobai nimi, ori ne o nimi gha 
bo bei. 29 À o nimi worio; a o gho 
bo, ori re i feremo bo eresine. 30 Ani- 
mi-eresine ein o kore ne doge; nte 
gboribo ka bara eke o gbolo gha; o 
ifiemi mani wo la gha nimi mi eresine. 
31 Nte keme itu mi gho imi ongu o 
gho meremu; nte ein begha-mene, 
Kraist bei bo nyo ifiemi, o lelegimo- 
aye mie eke ara ne bei kumo bei mieyo 
yaima nengi nyo an? 32 Keme itu 
mi o tebe-dugomo mama ayema eke 
gbongoro-yo barami Farisi ongu mein 
wo nan; nte tebe egbegua ongu mein 
na, Farisi ongu mein na, einya fere- 
monde ongu mein feremo or'eke ne 
mu. 33 Jisos animi-eresine begha- 
mene, Ifie gen kalio bu a weke o na 
timi nyo, nte a bogo eke i feremo 
bo bo bei dugomo mu nyo. 34 O i 
doge nyo, nte in'ere mbara fa: nte 
a emi yomi ka, o ine bo wo la mbara 
fa. 35 Ju ongu mein animi-eresine 
webe eke ein ogbo gho begha-mene, 
Bei kumo bei tio mute wa or'ere 
gha nyo? O bogo eke Grik ongu ne 
jalage nimi ongu mein dugomo mute, 
Grik ongu mein telimo nyo an? 36 Mi 
tei bebe ne o fieyo ye, Q i dogete, 
in'ere mbara fa, nte a emi yomi ka 
o bari ine bo wo la mbara fa-e ebe 
bebe mi? 

37 Woku kunemo ene mi gho, 
olali mi opu ene mi, Jisos soutie 
ilogute, begha-mene, Mindi elemo-yo 
bo bo, i dugomo bo bou. 38 Kumo 
ne Ayeba egberi mi be barami gho i 
gho meremu bomi, ibo furo bio mi 
gho numo nimi mindi atoro pu paga 
nyo. 39 Nte mimi o eke Tonton 
Teme mi ne o gho meremu nyo 
mongu mein daneke nyo yemi re 
frÉemo yo: Tonton Teme bei mani 
weke pre gha timi eresine; mani 
bomo eke Jisos pre gha timi eresine. 
40 Keme itu mi gho duabu animi- 
eresine mama abebe ma nan ifiemi, 
begha-mene, Kesi-barabu bei bu ye- 
ere-berebo bei. 41 Duabu bari begha- 
mene, Bei Kraist bei. Nte duabu 
begha-mene, Tei, Kraist bei Galili 
gho paga bo nyo an? 42 Kraist bei 
Devid imgbo mi dugo bo nyo me, 
egberi mi webe gha an, bari Betlihem 
na gho, gbene ne, Devid timi yemi 
gho? 43 Animi-tebe-dugomo ori ere- 
sine, keme itu mi gho puya-yo bo 
paga. 44 Nte ein gho duabu o kore 
ne doge; nte gboribo gboribo ka bara 
eke o gbolo gha. 

45 Fere-monde ongu mein, animi- 
eresine wage eke tebe egbegua ongu 
mein na, Farisi ongu mein na dugo 
bo; nte ein webe eke ein begha- 
mene, Tei ne or'or'okubo gha? 
46 Fere-monde ongu mein meremute, 
begha-mene, Kumo mani mi-bara fie 
gha nimi. 47 Ánimi-eresine Farisi 
ongu mein ein meremute, begha- 
mene, Omene ka wo kore mu irimote 
an? 48 Tebeda ongu mein gho dumo, 
anigha Farisi ongu mein gho dumo, 
o gho meremute an? 49 Nte mi keme 
itu ne ologo nimi gha ongu mein 
worite. 5o Nikodimos webe eke ein 
begha-mene, (ori ne titari ifiemi gho 
o dugo bo bo bei, ein gho gboribo), 
gı Wa ologo mi titari kumo mi mie 
yemi ibo bodu gho wo nan, bari ibo 
mie yemi nimi gha timi berepele eke 

ibo preyo ye an? 52 Ein meremute 
webe eke o begha-mene, Ërí ka Galili 
gho paga bo an? Doge-digi, Galili gho 
ye-ere-berebo paga gha nimi barami. 


[53 Nte keme keme Dogo eke 
emene wari wari mu: 

mi mu. 2 Nte badede puko- 
puko gho o bari wage eke Ayeba 
wari mi bo, nte konongu mein bise 
o dugomo bo; nte o kiri gho timite, 
ein telimo. 3 Nte diri-ge ongu mein 
na, Farisi ongu mein na, saife timite 
kore gbori iyorobo eke o dugo bo; 
nte ár'eke ogbo-kubu mi gho tie- 
mote, 4 Ein webe eke o begha-mene, 
Telimo-bo, ma iyorobo-ma saife ti- 
mite wa kore àrá, a timi mie timi 
kiri mi bu gho. 5 Woku ologo mi 
gho Mosis wa be mi-bara mie-bomi 
gben-ba-e webe: érí bari á gho tei-ye 
webete? 6 Nte mimi ein wo fie eke 
o dadigi-yo, anire ein eke o tebe- 
gbamo nyo ye nyana mbara ne. Nte 
Jisos to:inte o bara-sungbale mi eke 
kiri mi gho ye-ge timi. 7 Nte ein 
tiemo ghamo pa o bi timi ifiemi, o 
emene bodu sogiomote webe eke ein 
begha-mene, Or'ogbo mi gho sei 
nyana gha bo emi ebeba, barasinte 
ibo titari ikputu sogiote eke á gben. 
8 Nte o bari tounte o bara-sungbali 
mi eke kiri mi gho ye-ge timi. 9 Nte 
eni, ein ain nan ifiemi, gboribo gboribo 
sou bogo paga, okosi bomi gho sou 
mu kunemo bomi la: nte Jisos kieri 
kiriko, bari iyorobo-ma na, á tie timi 
ogbo-kubu mi gho. ro Nte Jisos 
emene bodu sogiomote, webe eke á 
begha-mene, Iyorobo, ein tio gho 
emi? Kumo pele-seimo eke í pre 
gha an? iri Nte á begha-mene, 
Gboribo ka ye fa, Nyanabo. Nte Jisos 
begha-mene, Ania éri ka pele-seimo 
eke í pre mbara fa: sou-bogo; woku 
gho sou mu mi, bari bene sei mie 
kuma.] 


12 Ánimi-eresine Jisos bari webe 
eke ein na fiete, begha-mene, Éri 
segboru mi tukpa mi: kumo ne i 
dugo bomi, inete atankoro gho monde 
mbara fa, nte numo tukpa mi re 
nyana nyo. 13 Farisi ongu mein 
animi-eresine weþe eke o begha- 
mene, Èri onya-tie eke iní bodu 
preyo, ín'onya-yemi kokobai-ye gha. 
I4 Jisos meremute webe eke ein 
begha-mene, A onya-tie eke íni bodu 
pre mebeka, in'onya-yemi kokobai 
nimi; a dugo bo yomi na, a bari mu 
nyo yomi na, a wo nimi worio mi 
eresine; nte omene a dugo bo yomi 
na, a bari mu nyo yomi na nimi gha. 
IS Omene imeni mi barami gho 
berepele-yo: éri gboribo gboribo ka 
gho berepele gha. 16 Inye, nte a 
bere re pele mebeka, íni berepele- 
yemi kokobai nimi-ye; a kieri fa 
eresine, nte éri na, i feremo bo Dau 
þei na. 17 Inye, nte or'ologo mi ka 
gho ge nimi, animi, ma-keme bebe 
onya-yemi kokobai-ye ebe barami. 
18 Éri ori ne onya-tie eke íni barana 
bodu preyo bo bei, nte Dau bei ne 
i feremo bo bo bei ka i gho onya-tie 
worio. I9 Animi-eresine ein webe 
eke o begha-mene, Í dau bei tio gho 
emi?  Jisos ein meremute begha- 
mene, O i nimi gha barambu, o i 
Dau bei ka nimi gha bara: yo re gho 
o i nimi wori mainbe, o i Dau bei 
ka nimi ntimi. 20 Mama abebe ma 
otuo aigbogi-ma koko wari mi bio 
ngho o wo fie, o Ayeba wari mi gho 
timi telimo timi ifiemi gho: nte gbori 
kumo kumo ka o kore gha; mani o 
ifemi la gha timi eresine. 

21 Ánimi-eresine o bari webe eke 
ein begha-mene, À sou bogo nyo, nte 
o i doge nyo, nte o ora seima gho 
timi fe nyo: a muyo yomi o ine wo 
bo mbara fa. 22 Animi-eresine Ju 


ongu mein begha-mene, O emene 
bodu ba nyo an, anine o begha- 
mene, À muyo yomi o ine wo bo 

mbara fa-e webe yo yemi? 23 Nte 
o webe eke ein begha-mene, Omene 
kiri-bio dugo bo; éri ogono gho bo: 
omene mi segboru mi ongu; éri mi 
segboru mi bo gha. 24 Animi-eresine 
a webe eke o beyo, O ora seima gho 
timi fe nyo: éri ori barami o wo 
meremu bere-sigimo, o ora séima gho 
timi fe nyo. 25 Animi-eresine ein 
webe eke o begha-mene, Erí tubo? 
Jisos webe eke ein begha-mene, 
Anine titari koro ifiemi gho a eke o 
na fiete yemi þu. 26 Omene gbolomo 
gho a tongha tongha aye nyana wori 
eke o na fiete bari berepele nyo: 
anibu-ebeka i feremo bo bo bei 
kokobai nimi: nte ye ne a o gho 
nate ayema re a weke segboru mi na 
fie-yo. 27 O Dau bei ye eke ein na 
fieyo barami ein wo nimi gha, 
28 Jisos animi-eresine begha-mene, 
Kumo Yai bei o wo sogiomo nyo 
ifiemi la la-a, anire éri ori barami o 
wo nimi nyo, nte a íni barana bodu 
gho ye gen kalie ka mie gha, nte 
Dau bei eke i telimo barambu gho a 
mama ayema fieyo barami. 29 Nte 
ori ne i feremo bo bo bei 1 na emi, 
o i gho barasin kieri wori gha nimi: 
o bubele nimi ayema ifiema-bise gho 
a wo mieyo mi eresine. 30 O mama 
ayema fie barami na, imi ongu o gho 
meremu. 

31 Jisos animi-eresine webe eke 
eni ne o meremute a-Ju ongu mein 


begha-mene, O in'egberi mi gho timi- 


timi re, o íná kesi atugu-dugo ongu 
suo nyo; 32 Nte o kokobai-yemi 
nimi nyo, nte kokobai-yemi o mie 
bara-tebe nyanamo nyo. 33 Ein 
o meremute begha-mene, Wamene 
Ebraham imgbo mi ongu, wa mani 
bene bene omoni suo eke gboribo 
gboribo ka pre gha nimi: tobara re 
gho, O bara-tebe nyana nyo me i 
webeyo? 34 ]Jisos ein meremute 
begha-mene, Kesiye, kesiye, a gba 
eke o preyo, sei mieyo bo-mbise sei 


wari igbo-bo. 35 Igbo-bomi wari mi 
gho timi befie befie la gha; Yai bei 
re timi befie befie la nyo. 36 Animi- 
eresine Yai bei o mie bara-tebe 
nyariamo nyo mebeba, o kesimo 
bara-tebe nyana nyo. 37 Omene 
Ebraham imgbo mi ongu barami a 
wo nimi worio; anibu-ebeka o i ba 
ne doge-yo, in'egberi mi ora bio-ma 
gho timi-yo nyana gha mi eresine. 
38 A i Dau bei na timite ere wori 
ayema a wo fieyo; nte omene ka bari 
o dau bei gho nate ayema mieyo. 
39 Ein meremute webe eke o begha- 
mene, Wa dau-bomi Ebraham. Jisos 
webe eke ein begha-mene, Omene 
Ebraham owoma mainbe, Ebraham 
afere ma o wo monde ntimi. 40 Nte 
woku o i ba ne dogeyo, kumo ne 
kokobai-yemi wo gba eke o preyo 
bo bei, ani ne a Ayeba gho nate 
yemi: Ebraham mi-bara mie gha. 
41 Q dau bei afere ma o wo mondeyo. 
Ein webe eke o begha-mene, Wamene 
amafe gho di ongu gha; gbori Dau- 
bo bu wa wo nyana worio, ani-bomi 
Ayeba. 42 Jisos webe eke ein begha- 
mene, Ayeba o Dau mainbe, o i tari- 
ntimi; a Ayeba dugo paga bo nimi 
eresine: íni barana bodu gho a bo 
gha, nte ori re i feremo bo nimi 
eresine. 43 Tei ne o íni fie-bebe mi 
gho tugu-nimi gha-yo? O in'egberi 
mi na bou gha-yo mi eresine. 
44 Omene o dau devu! bei ongu, nte 
o dau bei imeni mi sei-doge-ayema 
mie nyo yomi, o dogeyo yemi. Ori 
titari koro ifiemi re gho kumo ba-bo 
suo, nte kokobai-yemi gho tie timi 
gha, o gho kokobai-ye ye-fa eresine. 
O osobu gba ifiemi, o o barana ye ye 
re fie: animi ori osobu-bo, nte bari 
ain dau-bomi eresine. 45 Nte a 
kokobai-yemi fie mi eresine, o i 
meremu bou gha-yo. 46 O gho tubo 
mie-sei i gho wo le-pagamote? Á 
kokobai-yemi fieyo mebeba, tei ne o 
i meremu bou gha-yo? 47 Kumo ne 

Ayeba gho bo nimi bomi, Ayeba 
egberi ma na-yo: mimi-eresine o a 
nan gha-yo, o Ayeba gho bo gha mi 
eresine. 48 Ju ongu mein meremute 
webe eke o begha-mene, Èri Sameria- 
bo, nte bari devul ka nyana worio 
mebe barami wa fie koriamo gha an? 
49 Jisos meremute begha-mene, A 
devul nyana gha; nte tebesin eke i 
Dau bei re preyo, nte omene tebesin 
eke i pre gha-yo. 50 Nte a íni barana 
bomo doge gha: gbori dogeyo-bo na, 
berepele-yo bo na emi. sr Kesiye, 
kesiye, a gba eke o preyo, Kumo ínà 
fie-yaima koko koko-a, ibo bene bene 
fe mbara fa. 52 Ju ongu mein webe 
eke o begha-mene, Wekere í devul 
nyana worio barami wa wo nimite. 
Ebraham ka fete, bari ye-ere-abere 
ongu mein ka; nte èri begha-mene, 
Kumo iná fie-yaima koko koko-a, 
ibo bene bene fe mbara fa-e webe-yo. 
53 Erí duba eke wa dau Ebraham 
ne, fete bo bei nengi an? ye-ere- 
abere ongu mein ka bari fete: ini 
bodu í weke tubo mieyo? 54 Jisos 
meremute begha-mene, Á ini barana 
bodu bomo doge-yo mebeba, íni bomo 
mi papa-ye: i Dau bei re i bomo-yo; 
ori ne o begha-mene, Or'Ayeba.e 
webe-yo bo bei; 55 Nte o mani o 
nimi gha nimi; nte éri o nimi worio: 
nte a o nimi gha, a webe webe-a. 
Éri ka omene rembemo osobu-bo suo 
nyo: nte a o nimite bari o fie-bebe 
mi ka koko-yo. 56 O dau Ebraham 
bei in'ene mi ere nyo yomi gho bio- 
bele: nte o ain erete, biobele. 57 Ani- 
mi-eresine Ju ongu mein webe eke 
o begha-mene, Í mani kura amesi 
oyi akura fende ka ba-gha-nimite, í 
Ebraham erete an? 58 Jisos webe 
eke ein begha-mene, Kesiye, kesiye, 
a gba eke o preyo, Ani-tere Ebraham 
paga mi, Éri emi. 59 Animi-eresine 
ein ikputu sogio eke o gben ne mie: 
nte Jisos emene bodu sogoi, nte 
Ayeba wari mi gho paga. 

Nte o monde bogo timi barami 

na, di mi gho manga timi gbori 
kumo o were. 2 Nte o tugu-dugo 
ongu mein o bite begha-mene, Rabai, 
tubo sei-mie, bei kumo bei mono, 
o di-ongu mein, ani ne o manga 
timi bo di nimi? 3 Jisos meremute 
begha-mene, Bei kumo bei ka sei- 
mie gha, anigha o di ongu mein ka 
o di ongu mein gha; nte anire Ayeba 
aferema o gho wo mie barainmo 
mokune. 4 Í feremo bo worio bo bei 
aferema wa pa wo monde nyo, ene 
mi emi ifiemi gho: noin mi boyo, 
kumo bari feremonde mbara fa ifiemi. 
5 À segboru mi gho emi ifie-mbise, 
éri segboru mi tukpa mi. 6 O mi- 
bara fiete sou barami na, o fula eke 
kiri mi nyungumo, nte fula mi eke 
otuma kobu, nte otuma mi eke ora 
toruma bulote, 7 Webe eke o begha- 
mene, Mu Sailoam daba bei gho 
sugere, (animi tugu mi Feremo). 
Animi-eresine o sou-bogo mu sugere, 
nte ye-eremo wage bo. 8 Animi- 
eresine o na gbori-polo ongu mein 
na, o bari titari ifie gho engi-bo suo 
timi barami eke or'ere wori ongu 
mein na, begha-mene, Bei ori ne timi 
engi timi bo bei gha an? 9 Duabu 
mene, Ori; duabu mene, Ongha, nte 
o o na kige. Ori begha-mene, Éri 
bu ori. IO Animi-eresine ein webe 
eke o begha-mene, Ani-ebeba, iná 
toru ma tobara miete findi? rr O 
meremute begha-mene, Jisos-ye webe 
tin kumo bei, otuma miete eke ínà 
toru-ma bulote, webe eke i begha- 
mene, Sailoam mu sugere; animi- 
eresine a sou bogo mu sugere, nte a 
ye-ere. 12 Nte ein webe eke o begha- 
mene, O tio gho emi? O begha-mene, 
Á nimi gha. 

I3 Ori ne titari ifie gho manga 
timi bo bei ein weke Farisi ongu mein 
dugo bo. 14 Woku ain odu-domo 
ene mi, ani ne Jisos otuma mi miete 
eke o gho toruma mie findi ene mi. 

IS Ánimi-eresine Farisi ongu mein 
ka o miete ye-erete barami bari weke 
o bi. Nte o webe eke ein begha- 
mene, O otuma eke ínà toru ma bulo, 
nte a mu sugerete, a ye-ere. IÓ Ani- 
mi-eresine Farisi ongu mein gho 
duabu begha-mene, Bei kumo bei 
Ayeba gho bo gha bo, odu-domo ene 
mi o wo koko gha mi eresine. Nte 
duabu begha-mene, Tobara gho sei- 
mie kumo ine mi-bara timi lelegimo 
ayema mie nyo? Nte ein ogbo gho 
puya-yo bo paga. 17 Ánimi-eresine 
ein bari webe eke manga-bo bei 
begha-mene, Erí tei-ye webe eke o 
fiemote, o iná toruma mie-findi yomi 
gho? Nte o begha-mene, Ori ye-ere- 
berebo. 18 Ju ongu mein animi- 
eresine o gbolomo gho, o manga 
timite bari ye-erete ebe barami mere- 
mu gha timi me-e, ye-erete bo bei di 
ongu mein ein wo tin bo tere. r9 Nte 
ein ein bite begha-mene, Bei o yai 
ne manga timi di mebe bo bei an? 
Tobara re gho woku o bari ye-erete? 
20 O di ongu mein meremute begha- 
mene, Bei wa yai bei barami wa wo 
nimi worio, o bari manga timi di 
barami ka: 21 Nte miete o bari woku 
gho ye-erete barami wa wo nimi 
gha: anigha o gho toruma findi bomi 
ka wa wo nimi gha: or'o bi, o ka 
tebe-late; o barana fie eke emene 
bodu pre nyo. 22 Mama ayema o di 
ongu mein wo fie, ein Ju ongu mein 
esin eresine. Ju ongu mein oruguro 
gho nayate eresine, animi kumo 
mene, ori Kraist bei-ye webe eke 
paga paga-a, ein kare wari mi gho 
ibo demo pagamo nyo mebe barami. 
23 Ani miete, O tebe-late-ye, or'o 
bi-ye, o di ongu mein webe yemi. 
24 Animi-eresine ein bari main- 
karamo ifie gho manga timi bo bei 
tin, nte webe eke o begha-mene, 
Bomo eke Ayeba pre; bei kumo bei 
sei-mie-bo barami wamene wo nimi 
worio. 25 Ánimi-eresine o meremute 

begha-mene, O sei-mie-bo ebeka, a 
nimi gha: gbori-ye ne a nimi worio 
ye, gbori ifie a manga timi, woku a 
ye-erete. 26 Animi-eresine ein webe 
eke o begha-mene, O tei mie eke í 
pre? o tobara reke iná toruma findi? 
27 O ein meremute begha-mene, 
Woku-mbu ka a gba eke o prete, nte 
o nan bou-gha yo: tei ne o bari ain 
nan ne doge-yo? omene ka bo ora 
tugu-dugo ongu suo nyo an? 28 Nte 
ein o golite begha-mene, Erí o tugu- 
dugo-bo; nte wamene, Mosis atugu- 
dugo ongu. 29 Ayeba Mosis na fie 
barami wa wo nimi worio: nte bei 
kumo bei ebeba, o dugo bo yo wa 
wo nimi gha. 30 Kumo bei meremute 
webe eke ein begha-mene, Tei ne, 
Mimi gho gelegu-gelegu ye emi, or'o 
dugo paga bo yo nimi gha ebe 
barami, nte anibu-ebeka o ínà toruma 
mie findite. 31 Ayeba sei-mie ongu 
nan barami wa wo nimi worio: nte 
kumo Ayeba kare-bo suote, o ton- 
yemi mie mie-a, ani-bomi bu re o 
wo nan nyo. 32 Segboru mi paga 
mbise gho kumo manga timi bo di 
kumo atoru mie findite ebe bara mani 
wo nan gha nimi. 33 Bei kumo bei 
Ayeba gho bo gha timi-mainbe, o ine 
ye gen kalie ka mie mbara fa. 34 Ein 
meremute webe eke o begha-mene, 
Érí gboribu sei bio gho di nimi-bo, 
nte èri re bo wa telimo nyo an? nte 
ein o demo pagamo. 

35 Ein o demo pagamote barami 
Jisos wo nan; nte o or'ere ifierni, o 
webe eke o begha-mene, Ayeba Yai 
bei gho í meremu worio an? 36 Nte 
o meremute begha-mene, Nte ori 
tubo, Nyanabo, anire a o gho meremu 
nyo? 37 Jisos webe eke o begha- 
mene, Í or'erete, nte ori bu re bari 
í na fie-yo. 38 Nte o begha-mene, 
Nyanabo, a meremute. Nte o o kare. 
39 Nte Jisos begha-mene, Berepele-ye 
eresine a mi segboru mi bo nimi, 
anire ye-ere gha ongu mein ye-ere 

mokune; bari ye-ere worio mongu 
mein bo manga mokune. 40 Farisi 
ongu ne o na timi ongu mein, mama 
ayema nan, nte webe eke o begha- 
mene, Wamene ka mangate an? 
41 Jisos webe eke ein begha-mene, 
O manga timi mainbe, o sei nyana 
gha ntimi: nte woku, Wa ye-ere 
worio me o webe: ora sei ma emi. 


] Kesiye, kesiye, a gba eke o 

preyo, Kumo ne bugo mi dugo 
suo eke onana ma gbori-yomi bo 
ghamo, din anga eteli re dugo tande 
suo-yo bomi, furu-bo na ye-ofoin-yo 
bo na. 2 Nte kumo ne bugo mi dugo 
suo bomi, onana ma koko-þo bei. 
3 Bugo-digi-bo bei findi eke ori re 
pre nyo, nte onana ma o pogo mi nan; 
nte o ire ire eke o barana onana-ma 
tin worio, nte a kore-mondemo pa- 
gamo. 4 O o barana onana mabise 
pagamo famo ifiemi, o a beleu da, 
nte onana ma o dugo: a o pogo mi 
nimi worio mi eresine. 5 Nte igonibo 
a wo dugo mbara fa, anina-mana- 
karagha a o mange re o mange nyo; 
igoni ongu apogo a wo nimi gha mi 
eresine. 6 Mi kabo mi Jisos wo kon 
eke ein pre; nte ara ye ne o eke ein 
na fieyo yaima gho ein tugu-nimi 
gha. 

7 Jisos animi-eresine bari webe eke 
ein begha-mene, Kesiye, kesiye, a 
gba eke o preyo, Éri onana ma bugo 
mi. 8 Í gho titari bo timi ongu mein 
bise, furu ongu na, ye-ofoin ongu 
na: nte onana ma ein nan gha. 9 Éri 
þugo mi: éri dugo tolu gho kumo 
suo-yo mebeba, ibo duà nyo, nte ibo 
suo na, paga na nyo, nte fe nyo fiai 
ka ere nyo. ro Furu-bomi papa bo 
gha, nte furu na, ba na, seimo na 
mbara eresine, ibo bo: nte ein numo 
nyana mbara ne, éri bo nimi, bari 
imimo ain nyana mbara ne. 11 Éri 
ebi onana-koko-bo bei: ebi onana- 
koko-bo bei o numo mi koromo eke 

onana ma pre. I2 Ori ne oko worio 
bo bei, nte onana-koko-bo bei gha 
bo bei, onana ma ka o yai gha bo 
bei, wulf bei bo timite ere ere-a, 
onana ma gho barasin koromote 
mange, nte wulf bei bo a gbenmote 
a jalage: 13 Miete ne o mange mi, 
ori oko worio-bo eresine, nte onana- 
ma eke yetin gha. 14 Éri ebi onana- 
koko-bo bei; a ínain ma nimi worio, 
nte ínain ma ka bari i nimi worio, 
I5 Dau bei i nimite, éri ka bari Dau 
bei nimi worio barambu; nte a íni 
numo mi koromo eke onana ma pre. 
16 Nte dua onana ka a bari wo 
nyana worio, ara ne mi gbori-yomi 
bio ngho fa nimi yaima: a ka a pa 
w'okubo nyo, nte a íni pogo mi nan 
nyo; nte a bo gbori itu na, gbori 
onana-koko-bo na kieri suo nyo. 
17 Ánimi-eresine Dau bei i tari, íni 
numo mi a wo koromo, anire a bari 
ain eke mokune. 18 Kumo-bise i 
gho ain eke mbara fa, nte éri barana 
ain eke koromo. Ain koromo nyo 
kuro mi a wo nyana worio, bari ain 
eke nyo kuro mi ka. Mi be-ologo 
mi i Dau bei bara mi gho a daneke 
WOrio ye. 

I9 Mama abebe ma eresine Ju ongu 
mein ogbo mi gho puya bari bo paga. 
20 Ein gho imi ongu begha-mene, 
O devul nyana worio, nte nomu- 
yo; tei ne or'o pogi-yo ma webe? 
21 Duabu bari begha-mene, Mama 
abebe ma devul nyana worio-bo fieyo 
m'abebe gha. Devul ine mangabo 
atoru mie findi nyo an? 

22 Nte ani Jeruselem gho Ayeba 
wari mi die-sigimo olali mi ifiemi: 
ain obogu ifie; 23 Nte Jisos Ayeba 
wari mi gho monde timi, Solomon 
ibono mi gho. 24 Ju ongu mein 
animi-eresine bo o ikelete, webe eke 
o begha-mene, To ala ifie i weke 
wa mie gelegu-gelegu-mo timi nyo, 
Erí Kraist bei ebeba, ganmo gba 
eke wa pre. 25 Jisos ein meremute 

begha-mene, À gba eke o prete, nte 
o meremu bou-gha: i Dau bei ire 
mi gho a monde-yo ma-ferema, 
mama ma i gho onya-tie worio. 


26 Nte o meremu bou gha mi, omene ` 


íná onana ma gho fa mi eresine. 
27 ln'onana ma íni pogo mi nan, nte 
a a nimi worio, nte a i dugo: 28 Nte 
a befie befie numo eke a pre, nte a 
bene bene suo fa mbara ka fa, gbori- 
bo ka bari ine íni bara gho a pogoi- 
sin mbara ka fa. 29 Í Dau bei ne 
at'eke i pre worio bo bei, duba eke 
yema bise nengi nimi; nte gboribo 
ka ine Dau bei bara mi gho a pogoi- 
sin mbara fa. 30 Éri na, Dau bei na 
gbori bara. 31 Ju ongu mein bari 
ikputu sogio eke o gben ne mie. 
32 Jisos ein meremute begha-mene, 
Tongha tongha ebi afere i Dau bei 
gho a weke o diate; mama afere ma 
gho o tiemi ye gho ikputu sogio eke 
i gbente? 33 Ju ongu mein o mere- 
mute begha-mene, Ebi fere ne wa í 
gben-gha, nte lai-lai-fie eresine, ani- 
mi, érí kumo re kumo iní bodu mi 
eke Ayeba mie eresine. 34 Jisos ein 
meremute begha-mene, Or'ologo mi 
gho ain ge gha nimi an, Éri webe-yo, 
Omene ayeba? 35 O ayeba eke eni 
ne Ayeba egberi mi bo pre ongu 
mein tin-yo mebeba (nte Ayeba 
egberi mi ka ine pain mbara fa), 
36 Í lai-lai fie-yo me omene webe 
eke ori ne Dau bei mie fiafiamote 
feremo eke segboru mi bo-mote bo 
bei beyo an? Éri Ayeba Yai-e a 
webe mi eresine? 37 1 Dau bei 
aferema a wo monde gha ebeba, o i 
meremu kuma. 38 Nte a a monde-yo 
mebeba, o i meremu re i meremu 
gha ebeka, o ferema meremu: anire 
Dau bei i gho emi, éri ka bari Dau 
bei gho emi barami, o wo nimite, 
bari tugu-nimi nyo. 39 Ein bari o 
kore ne doge; nte o einya abara ma 
gho pogoi-bogo. 

40 Nte o bari bogo eke Jodan saba 


anga ne, Jon titari timi eke baptaizi 
timi yomi mu; nte o anio gho timi. 
41 Nte imi ongu o dugo bo; nte ein 
begha-mene, Jon kesimo lelegimo-ye 
bise mie gha: nte ye ne Jon eke bei 
kumo bei fiemo wori ayema bise 
kokobai-yai. 42 Nte imi ongu anio 
gho o gho meremu. 


] Woku gbori kesi kumo obi 
timi, Betani, Lazaros, Meri 


na, á muna-àrá Maía ma na gbene 


mi gho. 2 Ma bu àrá Meri ne ombe- 
pulo mi eke Nyanabo bei saramote, 
bari àrá tebe-anumo-ma eke ora 
buoma kuo boma, á muna-owei 
Lazaros bei obi timi. 3 Ere-amuna 
ongu mein animi-eresine feremo mu 
o late, begha-mene, Nyanabo, digi, 
ori ne í tari worio-bo bei obi-yo. 
4 Nte Jisos ain nan ifiemi, o begha- 
mene, Mi obi mi fe mbara fa ye, nte 
Ayeba bomo mi re eke dia mokune, 
anire bomo eke Ayeba Yai bei pre 
mokune. 5 Woku Jisos, Mata na, 
á muna-àrá ma na, bari Lazaros na 
tari worio. 6 Animi-eresine o obi-yo 
mebe barami o wo nan ifiemi, o bari 
ma-ene eke o timi yomi gho timi. 
7 Anire mimi bogo barami na, o 
webe eke o tugu-dugo ongu mein 
begha-mene, O bote wa bogo bari 
Judia mu. 8 Tugu-dugo ongu mein 
webe eke o begha-mene, Rabai, woku 
mi Ju ongu mein í gben ne doge-yo 
bo; nte í bari anio munte an? 9 Jisos 
meremute begha-mene, Oyi ma-auwa 
fende ene mi gho fa an? Kumo ene 
mi gho monde-yo mebeba, ibo mom- 
boli gha, mi segboru mi tukpa mi ibo 
were worio mi eresine. IO Nte kumo 
noin mi gho monde-yo mebeba, ibo 
momboli nyo, tukpa mi ibo gho fa 
mi eresine. II Mama ayema o wo 
fie: nte mimi bogo barami na, o 
webe eke ein begha-mene, Wa na 
monde-owei Lazaros bei koro-mu- 
nute; nte a mu munu mi gho o iwo 

soumo nyo. 12 Tugu-dugo ongu 
mein animi-eresine webe eke o begha- 
mene, Nyanabo, o koro-munu nimi 
ebeba, o kuro nyo. 13 Woku Jisos 
eke o fe mi re fiemo yo: nte eni o 
koro-munu odu-domo-yo bara o eke 
wo fiemo-yo bara re ton. 14 Anire 
Jisos animi-eresine ganmo webe eke 
ein begha-mene, Lazaros fete. 15 Nte 
omene ne a anio gho fa yomi gho a 
biobele, anire o meremu mokune; 
anibu-ebeka o bote wa o dugo mu. 
16 Animi-eresine Tomos, ori ne 
Didimosi-e webe tin bo bei, webe eke 
pi atugu-dugo ongu mein begha- 
mene, O bote wa ka mu o na suo fe. 

17 Animi-eresine Jisos bo ifiemi, 
o dubu mi gho oruguro timi inein 
ene bate bara eke ere, 18 Woku 
Betani oyi sono afolong fende du 
kieri eke Jeruselem na kekia nimi; 
I9 Nte imi a-Ju ongu Mata na Meri 
na dugo bo timi, ein muna-owei bei 
gbolomo gho ein bio-domo mbara ne. 
20 Mata animi-eresine Jisos boyo 
mebe barami á wo nan ifiemi, sou mu 
o na bian: nte Meri pa wari mi gho 
timi. 21 Maía animi-eresine webe 
eke Jisos begha-mene, Nyanabo, i 
mio gho timi mainbe, íni muna-owei 
bei fe-gha-ntimi. 22 Nte woku-mbu 
ka a nimi worio, animi, tei tei. tene 
í Ayeba bara gho biye biye, Ayeba 
ain eke í pre nyo mebe barami. 
23 Jisos webe eke á begha-mene, 
Í muna-owei bei bari sou nyo. 
24 Mata webe eke o begha-mene, 
Fe-gho-sou mi gho, kunemo ene mi 
gho, o sou nyo barami a wo nimi 
worio. 25 Jisos webe eke á begha- 
mene, Éri bu fe-gho-sou mi na, bari 
numo mi na: kumo ne i gho meremu 
bomi, ibo fe mebeka, ibo pa numo 
nyo: 26 Nte tubo tubo tene numo 
timite i gho meremu bomi, bari bene 
bene fe mbara fa. Í mimi meremu 
worio an? 27 Á webe eke o begha- 
mene, Inü, Nyanabo, Èri Kraist, 


Ayeba Yai bei barami a wo meremu 
worio, ori ne segboru mi boyo bo 
bei bu. 28 Á mimi fiete sou barami 
na, á sou bogo mu á muna-àrá Meri 
ma tin anga bogomote, begha-mene, 
Telimo-bo bei mio gho timi í tin-yo. 
29 Nte àrá, á ain nan ifiemi, doumo 
sou o dugo mu. 30 (Woku Jisos 
mani bo gbene mi gho suo gha timi, 
nte Mata mu o na bian yomi bu gho 
pa timi.) 3I Ju ongu ne á na wari 
mi gho timi eke á gho bio-domo timi 
ongu mein, Meri doumo sou paga yo 
bara mi ein were ifiemi, á dugo, á 
dubu mi gho you du muyo bara ein 
wo ton eresine. 32 Meri ma animi- 
eresine bo Jisos timi yomi late, or'ere 
ifiemi, a ora buo-atugu ma gho bege- 
korote, webe eke o begha-mene, 
Nyanabo, í mio gho timi mainbe, ini 
muna-owei bei fe gha ntimi. 33 Árá 
na, bari á na dugia mu a-Ju ongu 
mein na, you timite, Jisos ere ifiemi, 
o teme mi gho imingi, nte biogbote, 
34 Begha-mene, O tio gho or'eke son 
worio? Ein webe eke o begha-mene, 
Nyanabo, bo digi. 35 Jisos you. 
36 Animi-eresine Ju ongu mein 
begha-mene, Digi o eke o tari worio 
barami: 37 Ein gho duabu begha- 
mene, Bei kumo ne manga-bo bei 
atoru ma ka mie findi bo bei, ine 
miete bei kumo bei fe gha na fiagha 
an? 38 ]isos animi-eresine bari 
emene bodu gho imingimo dubu mi 
bo. Woku ain opogolo, nte ikputu 
eke ain kigimo wori. 39 Jisos begha- 
mene, O ikputu mi sogiosin. Mata 
fe nimi bo bei muna-àrá ma webe 
eke o begha-mene, Nyanabo, woku 
o forote; o fe inein-ene fate eresine. 
40 Jisos webe eke á begha-miene, 
A gba eke í pre gha an, animi, 

meremu worio mebeba, í Ayeba 
bomo mi ere nyo mebe barami? 
41 Ánimi-eresine ein ikputu mi sogio- 
sin. Nte Jisos emene atoru ma sogio- 
mote, begha-mene, Dau a noa eke 

í kule, í i nate barami. 42 Nte ifiema 
bise gho í i nayo barami a wo nimi 
worio: nte mio gho tie nimi keme 
itu mi eresine a ain fieyo, anire érí 
i feremo bo barami ein wo meremu 
nyo. 43 Nte o mi-bara fiete sou 
barami na, o opu pogo eke ilo- 
gute, begha-mene, Lazaros, paga bo. 
44 Ori ne fe timi bo bei sou paga 
bo, duei tua abete ma eke bara na 
buo na fena wori. Jisos webe eke 
ein begha-mene, Or'o kpukpote, o 
gho barasin mumo. 

45 Animi-eresine Ju ongu mein 
gho imi ongu ne Meri dugomo bo 
timi ongu mein, ein o mie-yemi ere 
ifiemi, o gho meremu. 46 Nte ein 
gho duabu sou-bogo eke Farisi ongu 
mein dugomo mute, Jisos miete 
ayema gba eke ein pre. 

47 Tebe egbegua ongu mein na, 
Farisi ongu mein na, animi-eresine 
kobria tinte, begha-mene, Wamene 
tei mie-yo? Bei kumo bei tongha 
tongha lelegimo-aye wo mie-yo ere- 
sine. 48 Wa mi-bara eke o gho 
barasin wori wori-a, konongu mein 
bise o gho meremu fa nyo: nte Rom 
ongu mein bo wa yomi na, bari wa 
se mi na eke nyo. 49 Nte ein gho 
gbori-kesi owei, Kaiafas bu, ori ne 
ani gbori kura-mbu gho sogio-egbe- 
guabo sugte owei, webe eke ein 
begha-mene, O ye gen kalie ka nimi 
gha, so Anigha gbori kumo fe eke 
konongu mein bise pre egbe nimi 
barami ka o wo tua ikio gha, anire 
bebe se mbise suo fa gha nyo. 
51 Woku mimi o weke o bodu fiemo 
gha, nte ori, ani kura-mbu gho sogio 
egbeguabo suote mi eresine, Jisos fe 
eke se mi pre nyo bara reke bere-yo; 
52 Nte ani se mi kieri gha, nte anire 
Ayeba owoma ne jalage wasa-fa nimi 
ongu mein o weke ogbo kobrimo 
mbara ne. 53 Animi-eresine ani ene 
mi gho sou mu mi, ein o ba mbara 
eke bia. 


54 Jisos animi-eresine bari barain- 
mo Ju ongu mein ogbo mi gho monde 
gha, nte anio gho sou bogo piri bio 
mi na kekia nimi ama mi mu, eke 
Ifremu-e webe tin gbori opu ama gho 
suo, nte o o tugu-dugo ongu mein na 
anio gho timi. 55 Woku Ju ongu 
mein saba-bogo mi bo kekiate: nte 
ama mi gho imi ongu iwo Jeruselem 
mu tere, saba-bogo mi ifiemi bo wo 
la, ein odu ma mie fiafiamo wori 
mbara ne. 36 Animi-eresine ein Jisos 
doge, ein dumo dumo na fie, ein 
Ayeba wari mi gho tie timi ifiemi, 
begha-mene, O tobara ikiomo worio? 
O olali mi bo gha nyo an? 57 Woku 
tebe-egbegua ongu mein na, Farisi 
ongu mein na be-ologo tua worio, 
animi, kumo o timi-yo nimi worio 
mebeba, ibo eke diate, ein mu or'eke 


nyo mebe bara eke. 
I2 Jisos animi-eresine sondio ene 
ko-tere bo saba-bogo mi la 
mi gho Betani bo, Lazaros ne Jisos 
fe mi gho mie soumo-bo bei timi 
yomi. 2 Animi-eresine ein borobu 
afiai tuo eke o pre: nte Mata fere- 
monde: nte Lazaros o na timi yema 
fe ongu mein gho dumo. 3 Meri animi- 
eresine kpomo yela nimi ombe-pulo 
okubo Jisos abuo-ma saramo, nte 
bari àrá tebe-anumo-ma eke ora 
buo-ma kuo: nte ombe-pulo m1 kono- 
mi wari mi bein. 4 Nte Judas Iskariot 
o tugu-dugo ongu mein gho gboribo, 
ori ne o deri nyo bo bei, begha-mene, 
5 Tei ne mi pulo mi eke peni adie-esi 
derite eke igoin ongu mein pre gha? 
6 O igoin ongu mein eke ye-tin bara 
gho, o mimi fie gha; nte ori furu-bo, 
nte bari akpa bei ka siba worio mi 
eresine, eke o bio gho tua-yo maye 
ma ka sin neke-yo. 7 Jisos animi- 
eresine begha-mene, Á boumg-te á 
ain mie koko wori eke íni dibi mi 
ene mi koru. 8 Igoin ongu mein 
ifiema-bise gho o wo nyana worio 

eresine; nte éri ifiema-bise gho o 
na fa. 

9 Ju ongu mein gho papa ako- 
nongu mein, animi-eresine o anio 
gho emi barami nimi: nte ein bo mi, 
Jisos kieri eresine gha, nte Lazaros 
ne o fe mi gho mie soumo-bo bei ka 
ere mbara ne. 10 Nte tebe-egbegua 
ongu mein Lazaros ba nyo bara ka 
eke bia; rr Animi, ori eresine Ju 
ongu mein gho imi ongu sou bogo 
mu Jisos gho meremute eresine. 

12 Ba mi gho, keme opu itu ne 
olali mi bo timi yemi, Jisos Jeruselem 
boyo me ein webe nan ifiemi, 13 Ein 
ibobo-apombu ekete paga mu o na 
bian, nte ilogute, begha-mene, Ho- 
sana: Tari Jihova bei ire mi gho 
boyo bo bei la, Isreel Amanyanabo 
bei bu. 14 Nte Jisos gbori ewo kete- 
kete ere ifiemi, o gho timi; ge worio 
barambu gho, r5 Esin kuma, Zaion 
bau-àrá: digi, ín'Amanyanabo bei, 
kete-kete togu ogono gho gbana timi 
boyo. 16 O tugu-dugo ongu mein, 
titari ifiemi gho, mama ayema gho 
tugu-nimi gha timi: nte bomo eke 
Jisos prete ifiemi re, wekere mama 
ayema eke o gemg worio barami ein 
wo ikio, nte ein bari mama ayema 
eke o miemote barami ka. 17 Animi- 
eresine keme itu ne o na timite dubu 
mi gho o Lazaros tin pagamote, fe 
mi gho o mie soumo ifiemi gho timi 
yemi, onya-tie. 18 Mimi ka eresine 
keme itu mi mu o na bian, mi 
lelegimg-yemi o wo miete barami ein 
wo nan mi eresine. 19 Farisi ongu 
mein animi-eresine webe eke ein 
ogbo gho begha-mene, Digi, o ye gen 
kalie ka gho nengimo gha barami: 
digi, segboru mi wage eke o dugomo 
mute. 

20 Woku dua kesi a-Grik ongu 
olali mi gho kare ne bo ongu mein 
na suomo bo timi: 21i Mein mein 
animi-eresine Filip, Galili, Betsaida- 
bo bei dugo bo, nte o bite begha- 


mene, Nyanabo, wa ]Jisos ere ne 
doge-yo. 22 Filip bo gba eke Andru 
pre: Andru na Filip na dugia bo gba 
eke Jisos pre. 23 Nte Jisos ein mere- 
mute begha-mene, Bomo eke Kumo 
Yai bei pre nyo ifiemi bo wo late. 
24 Kesiye, kesiye, a gba eke o pre-yo, 
Imbiakpa imgbo sin kiri mi gho 
korote, fe bere-sigimo, ain kieri timi 
nyo; nte ain fete ebeba, ain imia 
bein-yai tua nyo. 25 Kumo ne emene 
numo mi tari bomi, ain famo nyo; 
nte kumo ne mi segboru mi gho 
emene numo mi na fiagha bomi, ain 
koko wori befie befie numo lamo nyo. 
26 Kumg i nimi nyo mebeba, þara- 
sinte ibo i dugo; nte a timi nyo yomi 
bu in'omoni-owei bei ka timi nyo 
yo: kumo i nimi-yo mebeba, ibo bu 
Dau bei tebesin eke wo pre nyo. 
27 Wekere íni teme mi gbote; nte a 
tei-ye webe fie nyo? Dau mi ifiemi 
gho i dua. Nte bari mimi-eresine a 
mi ifiemi dugomo bo nimi. 28 Dau 
bomo eke iní ire mi pre. Ogono gho 
animi-eresine gbori pogo fie bote 
begha-mene, À bomo eke ain prete, 
nte a bari bomo eke ain pre nyo. 
29 Animi-eresine keme itu ne tie 
timite ain nan yemi, begha-mene, 
Ene-bio fiete: duabu begha-mene, 
enjel-bo bo o na fiete. 30 Jisos mere- 
mute begha-mene, Mi pogo mi éri 
eresine bo gha, nte omene eresine. 
31 Woku, mi segboru mi berepele- 
yemi emi: woku, mi segboru mi gho 
tebe-bo bei wo demo-sin nyo. 32 Nte 
éri, mi kiri mi gho i sogiomote ebeba, 
konongu mein bise nono bo eke ini 
bodu pre nyo. 33 Nte mimi o weke 
o kon-bara timi fe mi re tonmo fie. 
34 Keme itu mi animi-eresine mere- 
mute begha-mene, Kraist bei timi 
befie befie la nyo mebe barami ologo 
mi gho wa wo nan worio: nte tobara 
re gho Kumo Yai bei sogiomo nyo 
me í webe-yo? Bei Kumo Yai bei 
tubo? 35 Jisos animi-eresine webe 

eke ein begha-mene, Ifie gen kalio 
bu gho tukpa mi o na emi. Tukpa 
mi o wo nyana worio ifiemi gho o 
monde, anire atankoro bo o gban 
gha nyo: nte kumo ne atankoro mi 
bio gho monde-yo bomi, ibo muyo 
yo ibo wo nimi gha. 36 Tukpa mi 
o wo nyana worio ifiemi gho o tukpa 
mi gho meremu, anire o bo tukpa 
owoma suo nyo. 

Mama ayema Jisos wo fie, nte o 
ein wori sou bogo mu emene bodu 
sogoi. 37 Nte o kpomo imia lelegimo 
aye reke ein torugo gho miete ebeka, 
anibu-ebeka ein o gho meremu gha; 
38 Anire Aisaia ye-ere-berebo bei fie 
wori bebe mi bo bein mokune, 
begha-mene, 

Nyanabo tubo wa gba-egberi mi 
meremute? 
Nte Nyanabo bei bara mi bari 
. -weke tubo diate? 
39 Animi, mimi-eresine ein ine mere- 
mu bou-gha, animi, Aisaia bari be 
worio eresine, 
40 O einya toru-ma mangamote, bari 
einya bio-ma mie kuromote; 
Bofa ein einya toru-ma eke erete, 
bari einya bio-ma eke ikiote, 
Wagete, 
A ein gbale kuromo nyo. 
41 Mama ayema Aisaia wo fie, o o 
bomo mi ere mi eresine; nte o eke 
o fiemo. 42 Anibu-ebeka tebeda ongu 
mein gho imi ongu o gho meremu; 
nte Farisi ongu mein eresine ein ain 
eke paga gha, bofa ein kare wari mi 
gho ein demo pagamo mbara ne: 
43 Konongu bomo mi ein wo tari 
eke, Ayeba bomo mi nengi eresine. 

44 Nte Jisos ilogute begha-mene, 
Kumo ne i gho meremu bomi, i gho 
meremu gha, nte i feremo bo bo bei 
re gho meremu worio. 45 Nte kumo 
ne in'ere bomi, i feremo bo bo bei 
ka erete. 46 A segboru mi tukpa 
suo ne bo nimi, anire tubo tubo tene 
i gho meremu bo bo, atankoro mi 


gho timi gha mbara ne. 47 Nte 
kumo ínà fie-yaima nate, a kokoyo 
mebeba, a ibo gho berepele gha: a 
segboru mi gho berepele ne bo gha 
eresine, nte segboru mi re dua ne bo 
nimi. 48 Kumo ne i sekete bari íná 
fie-yaima daneke gha bomi, berepele 
eke ibo preyo gboribo ibo wo nyana 
worio: bebe ne a fiete yemi, animi 
bu kunemo ene mi gho ibo gho bere- 
pele nyo. 49 Animi, a íni barana 
bodu gho fie-gha eresine: nte i 
feremo bo Dau bei re be-ologo tua eke 
i pre worio, a dugo mbara timi yemi 
na, a bari fie mbara timi yemi na. 
so Nte o be-ologo mi befie befie numo 
barami a wo nimi worio: animi- 
eresine ye ne a fieyo yaima Dau bei 
eke i be barambu re a wo fie-yo. 


] Woku anitere bo saba-bogo 

olali mi la mi, Jisos o mi 
segboru mi wori sou bogo eke Dau 
bei dugo mu nyo ifiemi bo wo late 
barami wo nimi, or'ongu ne segboru 
mi gho emi ongu mein, o wo tarite 
ifiemi, o ein tari mu kunemo mi la. 
2 Borobu afiai ein wo fe timi barami 
na, devul bei oruguro gho o deri nyo 
barami eke Judas Iskariot, Saimon 
yai bei bio gho tuate mi eresine, 
3 Jisos, yema-bise Dau bei weke o 
prete barami nimi ifiemi, nte animi, 
o Ayeba gho paga bo, bari wage eke 
Ayeba dugo munte mi ne, 4 Borobu 
fia-agba anga ngho o soute, ora 
butuai ma sin anga gho koromo; nte 
o gbori bete-bara eke o bodu fokomo. 
5 Nte o mindi eke gbori opu efere 
gho tuate, koro tugu-dugo ongu mein 
abuo-ma sugere, nte o eke foko wori 
bete-bara bei eke a kuo. 6 Ani-bara 
gho o bo Saimon Pita la. O webe 
eke o begha-mene, Nyanabo, érí ina 
buoma sugere yo an? 7 Jisos mere- 
mute webe eke o begha-mene, Á 
mie-yo yemi woku gho í nimi mbara 
fa; nte obuko la tere í tugu nimi 

nyo. 8 Pita webe eke o begha-mene, 
Erí bene bene ínà buo-ma sugere na 
fiagha. Jisos o meremute begha- 
mene, À í sugere gha ebeba, í i ghg 
nyana nyana anga ye Ía. 9 Saimon 
Pita webe eke o begha-mene, Nya- 
nabo, ínà buoma kieri gha, nte ínà 
barama na, bari íni tebe mi na ka. 
IO Jisos webe eke o begha-mene, 
Mindi korote bomi, bari doge doge- 
ye ye fa, ibo abuoma sugere nyo 
yomi sigimote, ibo kiekie paga fa 
nimi eresine: nte o paga fa nimi, nte 
o bise gha. 11 O deri nyo bo bei o wo 
nimi worio mi eresine; ani miete ne 
9 bise paga fa gha-e o webe yemi. 

I2 Ánimi-eresine o einya buoma 
sugerete sou barami na, o bari ora 
butuai-ma eke tuate, kiri gho timite, 
webe eke ein begha-mene, A eke o 
gho miete yemi o wo nimi worio an? 
13 O Telimo-bo na Nyanabo na eke 
i tin; o fie koriamo worio: ani- 
barambu a emi bara eresine. 14 Ani- 
eba, éri, Nyanabo bei na, Telimo-bo 
þei na gra buoma sugerete ebeba, 
Qmene ka dumg dumg abug sugere 
na fia nimi. I5 Digi-mieye a wo 
koromg eke o prete, anire a eke o 
miemote barambu, o ka wo mie 
mbara ne. 16 Kesiye, kesiye, a gba 
eke o preyo, Omoni-bo duba eke 
emene nyanabo nengi gha; anigha 
feremo bo worio bomi ka duba eke 
ibo feremo bo worio bomi nengi gha. 
17 O mama ayema nimite, bari a 
kore mieyo mebeba, tari o la. 18 A 
eke obise fiemo gha: a sele-neke 
worio mongu mein a wo nimi worio: 
nte anire Ayeba egberi mi bein mo- 
kune. l na fiai-ma feyo bo bei bu, 
emene buo-tongu mi sogiomo eke i 
date. 19 Woku gho sou mu mi, a gba 
eke o pre tere ain bo paga nyo, anire 
ain bo paga nyọ ifiemi la la-a, éri 
bu ori barami o wo meremu nyo. 
20 Kesiye, kesiye, a gba eke o preyo, 
Kumo ne a feremo bo worio bo bei 


daneke bomi, i ka danekete; nte i 
daneke bomi, i feremo bo worio bo 
bei ka danekete. 

21 Jisos mimi fiete sou barami na, 
o teme mi gho gbo, nte onya-tie, 
fiete, begha-mene, Kesiye, kesiye, a 
gba eke o preyo, Q gho gboribg i 
deri nyo. 22 Tugu-dugo ongu mein 
wage dumg dumo digite, o eke fiemo- 
yo bomi gho gelegu gelegu. 23 De- 
fuei bei anga ngho o tugu-dugo ongu 
mein gho gboribo Jisos bio-tugu mi 
serere wori, ori ne Jisos tari worio 
bo bei. 24 Animi-eresine Saimon 
Pita o fengumote, webe eke o begha- 
mene, O eke fiemo-yo bomi gba eke 
wa pre. 25 Ori o timi barambu ghg 
Jisos bio-tugu mi serere worite webe 
eke o begha-mene, Nyanabo, tubo? 
26 Jisos animi-eresine meremute 
begha-mene, Kumo ne a fiai mi 
simbite eke pre nyo bomi bu ibo. 
Animi-eresine o fiai mi simbi ifiemi, 
o ain eke Judas, Saimon Iskariot yai 
bei pre. 27 Nte ein fiai ma fete sou 
barami na, Setan bo o gho sug, Jisos 
animi-eresine webe eke o begha- 
mene, Í mie mbara timi ye ye, doumg 
wo mie. 28 Woku defuei bei anga 
nghg emi ongu mein bise gho.gboribo 
ka miete ne o mama ayema eke o 
na fieyo tugu mi nimi gha. 29 Duabu 
ton-bara, Judas akpa bei siba worio 
mi eresine, Olali mi gho wa doge 
mbara timi ayema fe-e Jisos webe 
eke o beyo me wo ton; anigha o 
duaye eke igoin ongu mein pre 
mbara. 30 Ori, fiai mi wo da fete 
sou barami na, kirina kirina sou 
paga: nte ani ifiemi, noin. 

31 Animi.eresine o bogo paga 
barami na, Jisos begha-mene, We- 
kere bomo eke Kumo Yai bei prete, 
nte bomo eke o gho Ayeba ka prete; 
32 Nte Ayeba ka o bodu ghg bomo 
eke o pre nyo, nte o kirina kirina 
bomo eke o pre nyo. 33 Owoma 
kalai, ifie gen kalio bu a weke o na 

animi, kumo emene numo mi koromo 
eke emene na monde ongu mein pre 
nyo. yomi. 14 Omene inà monde 
ongu, a eke o be ayema o wo mieyo 
mebeba. i5 A bari omoni ongu eke 
o tin mbara fa; omonibo emene 
nyanabo mieyo ye nimi gha eresine: 
nte a monde ongu reke o tinte; 
animi, i Dau bei gho a nan ayema- 
bise a wo mie eke o nimimote mi 
eresine. I6 Omene i sele-neke gha, 
nte éri re o sele-neke, nte bari o 
tinte, anire o mu bein-yai tua mo- 
kune, nte anire ora bein-yaima bari 
timi mokune: anire tei tei tene íni 
ire mi gho Dau bei bara gho 9 bi-ye 
bi-ye, o weke o pre mokune. 17 À 
mama ayema eke o beyo, animi, o 
dumo dumo tari. 18 Segboru mi o 
na fiagha-yo mebeba, ain titari i na 
fiagha tere, ain o na fiagha-yo barami 
o wo nimi worio. 19 Q segboru mi 
ongu mainbe, segboru mi ain ongu 
mein tari ntimi; nte omene segboru 
mi ongu gha mi eresine, segboru mi 
o na fiagha-yo. 20 À eke o na fiete 
bebe mi o wo ikio, Omonibo duba 
eke emene nyanabo nengi gha-e ebe 
barami. Ein in'ogboni-yo mebeba, 
ein omene ka ogboni nyo; ein 
in'egberi mi koko-yo mebeba, ein o 
yemi ka koko nyo. 21 Nte mama 
ayema bise ein weke o mie nyo, íni ire 
mi eresine, i feremo bo worio bo bei 
ein wo nimi gha mi eresine. 22 À bo 
ein na fie gha timi mainbe, ein sei 
nyana gha ntimi: nte woku ein eke 
einya seima gho gba-bogo bogo-ye 
nyana ghate. 23 Kumo ne i na fiagha 
bomi, i Dau bei ka na fagha. 
24 Dumo monde gha fere a weke 
ein ogbo mi gho monde gha timi 
mainbe, ein sei nyana gha ntimi: 
nte woku ein erete, éri na, bari i 
Dau bei na, na fiaghate. 25 Nte mimi 
bo paga mi, anire ein ologo mi gho 
ge worio yemi bo bein mokune, Ein 
tugu-fa bara eke i na fiagha. 26 Nte 


Bio-domo-bo bei bo nyo ifiemi, ori ne 
Dau bei gho a feremo bo eke o pre 
nyo bo bei, kokobai-ye Teme bei bu, 
ori ne Dau bei gho paga bo bo bei, 
ori i gho onya-tie nyo: 27 Nte omene 
ka onya-tie nyo, titari koro ifiemi 
re gho o i na timi nimi rmi eresine. 


] Mama ayema a weke o na 

fiete, anire o mie begemg gha 
mokune. 2 Ein kare-awari ma gho 
o demo pagamo nyo: inye, ifiemi 
boyo, animi, tubo tubo tene o ba-bo 
ba-bo, feremonde eke Ayeba preyo 
bara re ikiomo nyo ifiemi. 3 Nte ein 
mama ayema mie nyo, ein Dau bei 
na, éri na nimi gha mi eresine. 4 Nte 
a mama ayema eke o na fiete, anire 
bo ein ifiemi la la-a a gba eke o pre 
wori barami o wo ikio mokune. Nte 
mama ayema titari koro ifiemi gho 
a weke o na fie gha, animi, a o na 
timi mi eresine. 5 Nte woku a bogo 
eke i feremo bo worio bo bei dugomo 
mu-nte; nte o gho gboribo ka, í tio 
muyo ma webe i bi gha? 6 Nte a 
mama ayema eke o na fiete mi ere- 
sine, kururu ora abio ma beinte. 
7 Anibu-ebeka kokobai-yemi a wo 
gba eke o preyo; Á sou-bogo nyo 
yomi kpomo ebi eke o mie teinmo 
nyo; animi, a sou-bogo gha ebeba, 
Bio-domo-bo bei o dugomo bo mbara 
fa; nte a mu mu-a, a o feremo bo 
eke o pre nyo. 8 Nte ori o bo nyo 
ifiemi, sei eresine, segboru mi miete 
sei mi le-pagamo nyo, koria-mieye 
ka gho, bari berepele-ye ka gho: 
9 Sei gho, animi, ein.i gho meremu 
gha mi eresine; ro Koria-mieye gho, 
animi, a Dau bei dugo muyo, nte o 
bari in'ere mbara fa eresine; 11 Bere- 
pele-ye gho, animi, mi segboru mi 
gho tebe-bo bei gho berepelete ere- 
sine. I2 Tongha tongha aye a bari 
pa wo nyana wori eke o na fie nyo, 
nte o ine woku gho a da mbara fa. 
I3 Anibu-ebeka ori, kokobai-ye Terne 

bei bo nyo ifiemi, o o kore-mondemo 
mu eke kokobai-ayema-bise lamo 
nyo; animi, o o barana bodu gho 
fie mbara fa eresine; nte ye tene o 
na-ye na-ye, arama re o wo fie nyo: 
nte o bari bo nyo maye ma ka gba- 
barainmo eke o pre nyo. 14 O bomo 
eke i pre nyo: o inain-ma gho ekete, 
ain gba-barainmo eke o pre nyo ere- 
sine. 15 Dau bei nyana worio maye- 
mabise ínain: animi-eresine O ínain 
ma gho ekete ain gba-barainmg eke 
o pre nyo me a webe. 16 Ifie kalio 
kote, nte o bari in'ere mbara fa: nte 
bari ifie kalio kote, nte o bari in'ere 
nyo. 17 Ánimi-eresine o tugu-dugo 
 ongu mein gho duabu webe eke dumo 
dumo begha-mene, Mi tei ye ne o 
eke wa na fieyo ye, Ifie kalio kote, 
nte o bari in'ere mbara fa; nte bari, 
ifie kalio kote, nte o bari in'ere nyo: 
nte, Animi, a bogo eke Dau bei 
dugomo muyo mi eresine? 18 Animi- 
eresine ein begha-mene, Mi tei ye ne 
o fieyo ye, Ifie kalio kote? O fieyo 
yemi wa wo nimi gha. Io Ein o bi 
ne dogeyo bara Jisos wo nimi, nte o 
webe eke ein begha-mene, Á fie yemi 
tugu mi or'ogbo gho o wo nimi ne 
biyo an, ani ne a begha-mene, Ifie 
kalio kote, nte o bari in'ere mbara 
fa, nte bari, ifie kalio kote, nte o bari 
in'ere nyg mebe abebe ma? 20 Kesi- 
ye, kesiye, a gba eke 9 preyo, Q ilogu 
youte, immi-sara nyo, nte segboru 
mi biobele nyo: o kururu nyo, nte o 
kururu mi wage eke biobele doi nyo. 
21 Iyorobo di kore ifiemi, kururu 
nyana, á ifiemi bote eresine: nte á 
togu mi di bo koromote ebeba, á bari 
oviri mi ikio gha, kumo wo di bo 
segboru mi gho koromote, biobele mi 
eresine. 22 Nte animi-eresine woku 
omene kururu nyanate; nte a bari 
or'ere nyo, nte ora bioma bele nyo, 
nte o biobele mi gboribo ka o gho 
wo sogiosin mbara fa. 23 Nte ani 
ene mi la la-a, o bari ye eke i bi 


mbara fa. Kesiye, kesiye, a gba eke 
9 preyo, Tei tei tene Dau bei bara 
gho o bi-ye bi-ye, íni ire mi gho o 
ain eke o pre nyo. 24 Sou bo woku 
la mi, o íni ire mi gho ye bi gha 
nimi: bi, nte o bara la nyo, anire o 
biobele mi bein nyo. 
25 Mama ayema kabo gho a weke 
o na flete: a bari kabo gho o na fie 
gha nyo ifie boyo, nte ganmo Dau 
bei gho gba eke o pre nyo. 26 Ani 
ene mi gho o íni ire mi gho bi nyo: 
webe gha; 27 Dau bei bodu ka o 
tari worio eresine, o i tarite, a Dau 
bei gho bo nimi barami meremu mi 
eresine. 28 À Dau bei gho paga bo, 
nte a segboru mi bote: nte a bari 
segboru mi gho barasin Dau bei dugo 
mu-nte. 29 O tugu-dugo ongu mein 
begha-mene, Digi, wekere í ganmo 
fiete, nte kabo gho bari fie ghate. 
30 Wekere í yema-bise nimi worio 
barami wa wo nimite, nte kumo ye 
eke í bi nyo yomi doge gha barami 
ka: mimi re gho í Ayeba gho bo 
barami wa wo meremute. 31 Jisos 
ein meremute begha-mene, Woku o 
meremute an? 32 Digi, ifiemi boyo, 
inye bote, o gho keme keme jalage 
eke emene yo yo mute, i kieri koro- 
mo wori nyo: anibu-ebeka a kieri 
ko gha, Dau bei i na emi eresine. 
33 Mama ayema a weke o na fiete, 
anire o i gho domo nyana mokune. 
Segboru mi gho o iya nyana nyo: 
nte o biobele; à segboru mi nengi- 
mote. 
] Mama ayema Jisos wo fie: 
nte o emene atoru ma sogio- 
mo ogono digite begha-mene, Dau 
ifiemi bote, bomo eke í Yai bei pre, 
anire Yai bei ka bomo eke í pre nyo: 
2 Í nyana-kuro eke o pre imeni 
mabise nengimo barambu, anire tei 
tei tene í eke o pre worio ye ye, befie 
befie numo o weke a pre mbara ne. 
3 Nte mi befie befie numo mi, anire 

ein èri kingeri kokobai Ayeba bei 
nimi mokune, bari ori ne í feremo 
bo worio bo bei ka, Jisos Kraist bei 
bu. 4 Éri segboru mi gho bomo eke 
í prete, í eke i pre monde ebe fere 
mi a wo monde famote mi eresine. 
5 Nte wori Ei Dau, iní barana bodu 
gho, ani bomo ne a í na nyana wori 
tere segboru mi paga yemi, eke i pre. 
6 A iní ire mi mie barainmo eke 
konongu ne segboru mi gho í eke i 
prete ongu mein prete: ein ín'ongu, 
nte í ein eke i prete; nte ein ín'egberi 
kokote. 7 Woku ein ka nimite, 
animi, tei tei tene í eke i pre-ye 
pre-ye, iní bara gho bo mebe barami: 
8 Animi, egberi ne í eke pre yaima 
a weke ein prete eresine; nte ein a 
danekete, nte a í gho bo mebe barami 
kokobai bara gho ein wo nimite, érí 
i feremo bo barami ka ein wo mere- 
mute. 9 Á Kare eke ein preyo, a 
kare eke segboru mi pre gha, nte eni 
ne í eke i pre worio mongu mein re; 
ein ín'ongu eresine. ro Nte ínain 
mabise inaín, inaín mabise bari ínain: 
nte ein gho bomo eke i prete. 11 Nte 
a bari segboru mi gho timi gha nyo, 
nte mein mein segboru mi gho emi, 
nte a í dugo boyo. Tonton Dau-bo 
iní ire mi gho í eke i pre worio mongu 
mein koko; anire ein gboribu suo 
nyo, wa gboribu suo nimi barambu 
gho. 12 Á ein na timi ifiemi, eni ne 
í eke i prete ongu mein, iní ire ngho 
a wo koko wori: nte a ein koru, ein 
gho gboribo ka fa gha, jipumo suo- 
fa yai bei sigimote; anire egberi mi 
bein mokune. 13 Nte woku a í dugo 
boyo; nte mama ayema segboru mi 
gho a wo fie-yo, anire íni biobele mi 
ein gho wo mie beinmo mokune. 
I4 Á ín'egberi mi eke ein prete; nte 
segboru mi ein na fiagha-yo, ein 
segboru mi ongu gha mi eresine, éri 
ka segboru mi bo gha barambu gho. 
I5 Segboru mi gho ein sogiosin-ye a 
webe kare gha, nte seibo bei re gho 

ein koko sigimo wori mbara re. 
16 Ein segboru mi ongu gha, éri ka 
segboru mi bo gha barami gho. 
I7 Kokobai-yemi gho ein mie fia- 
fiano wori: ín'egberi mi kokobai-ye. 
18 Í i feremo segboru mi bo barambu, 
ani-barambu éri ka weke ein feremo 
segboru mi mumote. 19 Eni eresine 
a íni bodu mi mie fiafiamote, anire 
ein ka kokobai-ye ngho wo mie 
fiaüamo mokune. 20 Anigha a kare 
eke mein mein kieri pre gha, nte eni 
ne ein egberi mi dugo tolu gho i 
gho meremu nyo mongu mein ka. 
21 Anire ein bise gboribu suo nyo; 
érí Dau bei i gho emi; éri ka bari í 
gho emi barambu: anire ein ka wa 
gho timi nyo: anire érí i feremo bo 
barami, segboru mi wo meremu nyo. 
22 Nte bomo ne í eke i pre yemi, a 
weke ein prete; anire ein gboribu suo 
nyo, wa gboribu suo nimi barambu 
gho; 23 Éri ein gho timi, érí ka bari 
i gho timi, anire ein gboribu suo gho 
gbasi-fa nyo; anire érí i feremo bo 
barami segboru mi wo nimi nyo, nte 
í ein tari, í i tari worio barambu gho. 
24 Dau, eni ne í eke i pre worio 
mongu mein bo a timi nimi yomi bu 
gho, ein ka bo timi mbara a wo 
dogeyo; anire í eke i pre worio bomo 
mi ein were nyo; í i tari wori tere 
segboru mi kuro-kiri mi wo koromo 
eresine. 25 Ei koriaye-mie Dau-bo, 
segboru mi í nimi gha, nte éri í nimi 
worio; nte mein mein ërí i feremo 
bo worio barami nimite. 26 Nte a 
ìní ire mi mie eke ein nimimote, nte 
bari ain mie nimimo nyo; anire tari 
ne í eke i tari worio yemi ein gho 
timi nyo, éri ka bari ein gho timi 
nyo. 
] Jisos mama abebe ma fiete 
sou barami na, o o tugu-dugo 
ongu mein na paga mu Kidron okolo 
bei saba, ani yo ne gbori biopolo timi 
yomi, nte ori na o tugu-dugo ongu 
mein na mu ain gho suo. 2 Woku 

Judas ne o deri-bo bei ka yomi nimi 
worio: Jisos tongha tongha a-ifie gho 
o tugu-dugo ongu mein na anio mi 
mute eresine. 3 Anire Judas, tebe- 
egbegua ongu mein na, Farisi ongu 
mein na bara gho omungu ongu itu 
na, you atebe ongu na danekete ifiemi, 
tukpa na, ekpan na, you-aye na ekete 
anio mi bo. 4 Jisos animi-eresine, 
bo o la nyo maye mabise nimi worio 
mi eresine, paga mute, webe eke ein 
begha-mene, O tubo doge-yo? 5 Ein 
o meremu gha-mene, Nazaret Jisosi. 
Jisos webe eke ein begha-mene, Éri 
ori. Nte Judas ne o deri bo bei ka 
ein na suomo tie timi. 6 Animi- 
eresine, Éri ori-e, o webe eke ein be 
ifiemi, ein obu-tuate, bege kiri mi 
gho koro. 7 O bari animi-eresine, 
ein bi-gha-mene, O tubo doge-yo? 
Nte ein begha-mene, Nazaret Jisosi. 
8 Jisos meremute begha-mene, Éri 
ori-e ebe barami a wo gba eke o 
prete: animi-eresine o i doge-yo me- 
beba, barasinte mein mein sou-bogo: 
9 Ánire bebe ne o fie wori yemi bo 
bein moku; Eni ne í eke i pre worio 
mongu mein gho, a gboribo ka famo 
gha-ebe bebe mi. 10 Saimon Pita 
animi-eresine, abo-ogidi siba wori mi 
eresine, o nonote eke sogio egbeguabo 
bei gbori omonibo kite, o yefe-bara 
beri mi pele-sin. Woku omonibo bei 
ire mi Malkos. Ir Jisos animi-eresine 
webe eke Pita begha-mene, Ogidi bei 
eke kpapu bei bio gho tua: Dau bei 
eke i prete omongo bei, a o bou gha 
nyo an? 

I2 Áni-barambu na itu mi na, you 
itu ngho tebebo bei na, bari Ju ongu 
mein afere-monde ongu mein na, 
Jisos korete, o fina, 13 Nte o kore- 
mondemo mu eke titari Anas pre ; 
ori Kaiafas fua-owei eresine, ori ne, 
ani kura-mbu gho sogio egbeguabo 
suote bo bei. 14 Woku bei Kaiafas 
bei ne, telimo-bebe eke Ju ongu 
mein pre-gha-mene, gbori kumo fe 

eke konongu mein pre egbe nimi-e 
ebe bo bei. 

I5 Nte Saimon Pita Jisos dugo, 
ani-barambu din tugu-dugo-bo ka 
wo mie. Woku ori tugu-dugo-bo bei 
sogio egbeguabo bei nimi  worio 
m'owei, nte ori Jisos na dugia mu 
sogio egbeguabo bei biopolo mi gho 
suo. I6 Nte Pita bugo mi polo anga 
mi gho tie timi. Animi ne pi tugu- 
dugo-bo ne, sogio egbegua-bo bei 
nimi worio bo bei, paga mu eke àrá 
ne bugo mi digi-yo boma na fiete, 
Pita eke suomo bo. 17 Bugo mi 
digi-yo iyoro-togu ma, animi-eresine 
webe eke Pita begha-mene, Èri ka 
bei kumo bei atugu-dugo ongu mein 
gho dumo an? O begha-mene, Éri 
gha. 18 Woku omoni ongu mein na, 
fere-monde ongu mein na, anio gho 
tie timi, onye eke fene tuamote; ain 
dodo timi eresine; nte ein timi tebi 
timi; nte Pita ka ein na suomo tie 
timi tebi timi. 

I9 Sogio-egbeguabo Dei animi- 
eresine Jisos bara gho ora tugu-dugo 
ongu mein na, o telimo yemi na bi. 
20 Jisos o meremute begha-mene, 
Á gan-bara eke segboru mi na fiete; 
ifiema-bise a kare-awari ma na, 
Ayeba wari mi na ne Ju ongu mein 
bise bo kobria kobria-yo yomi gho 
telimote, nte sogoi-yo gho a ye kalie 
ka fie gha. 21 Tei ne í i bi-yo? a eke 
ein na fie-ayema eke i nan ongu mein 
bi: digi mein mein a fie-ayema nimi 
worio. 22 Nte o mimi fie barambu 
na, fere-monde ongu mein gho gbori- 
owei, emene bara mi eke Jisos 
lete begha-mene, Erí mi-bara eke 
sogio-egbeguabo bei meremu-yo an? 
23 Jisos o meremute begha-mene, 
Á sei-ye fie mebeba, sei-ye mi gho 
onya-tie: nte ebi-ye ebeba, tei ne í i 
le-yo? 24 Anas animi-eresine o fena 
worite, o feremo mu eke Kaiafas 
sogio egbeguabo bei pre. 

25 Woku Saimon Pita tie timi fene 

mi tebi timi. Animi-eresine ein webe 
eke o begha-mene, Erí ka ora tugu- 
dugo ongu mein gho dumo an? 
O pigite, begha-mene, Eri gha. 
26 Sogio-egbeguabo bei omoni ongu 
mein gho gbori-owei, ori ne Pita beri 
mi pelesin-bo bei na gbori furo-owei, 
begha-mene, Biopolo mi gho í o na 
timite a ín'ere gha an? 27 Pita bari 
animi-eresine pigi: nte kirina kirina 
ofoni bei pan. 

28 Animi-eresine Kaiafas bara gho 
ein bari Jisos kore-mondemo eke 
bere-dugo wari mi mu: nte ani ifiemi, 
badede puko-puko; nte ein barana 
bodu mu bere-dugo wari mi gho suo 
gha, anire ein kputu-kputu . ghate, 
saba-bogo mi fe mokune. 29 Pailet 
animi-eresine paga ein dugo mute, 
begha-mene, Tei tebe-gbamo-ye o 
w'okubo bei kumo bei tebe-gbamo 
nyo. 30 Ein meremute webe eke o 
begha-mene, Bei kumo "bei sei-mie- 
bo gha mainbe, wa o bogomo bo eke 
í pre gha ntimi. 31 Pailet animi- 
eresine webe eke ein begha-mene, 
Omene barana or'ekete or'ologo mi 
barami eke berepele o pre. Ju ongu 
mein webe eke o begha-mene, Wa- 
mene kumo ba nyo yomi egbe gha. 
. 32 Anire Jisos fie-bebe mi bo bein 
mokune, ani ne o eke o kon nyo fe 
mi tonmo fie wori yemi. 

33 Pailet animi-eresine bari mu 
beredugo-wari mi gho suo, nte Jisos 
tinte, webe eke o begha-mene, Erí 
Ju ongu mein Amanyanabo bei an? 
34 Jisos meremute begha-mene, Èri 
barana iní-bodu gho mimi fieyo 
mono, duabu i gbolomo gho ain gba 
eke í pre. 35 Pailet meremute begha- 
mene, Éri Ju-bo an? lní barana se 
mi na, tebe egbegua ongu mein na 
re í bogomo bo eke i pre worio: tei-ye 
í wo miete? 36 Jisos meremute 
begha-mene, In'amanyanabo-kiri mi, 
mi segboru mi gho fa; in'amanyana- 
bo kiri mi, mi segboru mi gho timi 


mainbe, ínà omoni ongu mein you- 
suote, i bogomo eke Ju ongu mein 
abara ma gho tua gha ntimi: nte 
woku in'amanyanabo-kiri mi mio 
gho fa. 37 Pailet animi-eresine webe 
eke o begha-mene, Ani-ebeba Erí 
amanyanabo an?  Jisos meremute 
begha-mene, Éri amanyanabo-e ebe 
barami í wo fiete. Mimi bu eresine 
a bo di nimi, nte bari mimi bu eresine 
a segboru mi bo nimi, anire a koko- 
bai yemi gho onya-tie mbara ne. 
Kokobai-yemi gho emi ongu mein 
bise íni pogo mi na-yo. 38 Pailet 
webe eke o begha-mene, Kokobai-ye 
tei? | 
Nte o mimi fiete sou barami na, 
o bari paga eke Ju ongu mein dugo 
mute webe eke ein begha-mene, À o 
gho mie-seimo din-ye bise doge ere 
gha. 39 Nte o mie-mie-ye nyana 
worio, animi, saba-bogo mi gho a pa 
gbori kumo kpukpo eke o pre nyo 
barami: animi-eresine o boute a Ju 
ongu mein Ámanyanabo bei kpukpo 
eke o pre nyo an? 40 Ánimi-eresine 
ein bari ilogu pagamote begha-mene, 
Bei kumo bei gha, nte Barabasi. 
Woku Barabas bei toru kuro ye- 


ofoin-bo. 
19 Anire Pailet, Jisos ekete, o 
famu. 2 Nte omungu ongu 
mein Igara-garaba tun dori eke o 
tebe mi gho tua, nte bari gbori wowo 
butuawei ka eke o tua; 3 Nte ein o 
dugo bote begha-mene, Noa, Ju ongu 
mein Ámanyana-owei: nte ein einya 
barama eke o le. 4 Nte Pailet bari 


. paga mute, webe eke ein begha- 


mene, Digi, a o pagamo bo eke o pre 
nyo, anire a o gho mie-seimo din- 
ye ere gha barami o wo nimi nyo. 
5 Jisos animi-eresine paga bo, igara- 
garaba tun mi teri wori, bari wowo 
butuawei bei ka tua worite. Nte 
Pailet webe eke ein begha-mene, 
Kum2o bei, digi: 6 Animi-eresine tehe 

egbegua ongu mein na, feremonde 
ongu mein na or'ere ifiemi, ein 
ilogu pagamote, begha-mene, Or'eke 
mgbese-tin mi gho tekele-kasi, or'eke 
mgbese-tin mi gho tekele-kasi. Pailet 
webe eke ein begha-mene, O barana 
or'eke mu eke mgbese-tin mi gho 
tekele-kasi: a o gho mie-seimo din-ye 
bise ere gha eresine. 7 Ju ongu mein 
meremute begha-mene, Wa ologo 
nyana worio, nte ani ologo mi barami 
gho o fe egbe nimi, o emene bodu 
eke Ayeba Yai mie eresine. 8 Pailet 
mi fie-yemi nan ifiemi, o bari esin 
teinmo. 9 Nte o bari mu beredugo- 
wari mi gho suote, webe eke Jisos 
begha-mene, Í tio dugo paga bo 
nimi? Nte Jisos meremu-pogo eke o 
pre gha. 10 Pailet animi-eresine webe 
eke o begha-mene, Í i na fie gha an? 

nimi gha an, a kuro nyana wori 
eke í kpukpo nyo barami na, a bari 
kuro nyana wori ín'eke mgbese-tin 
mi gho tekele-kasi nyo barami na? 
ir Jisos o meremute begha-mene, 
Í í gho kuro nyana gha, suo gho ain 
eke í pre bere-sigimo: animi-eresine 
ori ne in'okubo í pre bo bei duba 
tein sei mi nyana worio. 12 Mimi- 
eresine Pailet o kpukpo ne doge; nte 
Iu ongu mein ilogu pagamote, begha- 
mene, Í bei kumo bei kpukpo kpu- 
kpo-a, érí Siza na monde-bo gha: 
emene bodu eke amanyanabo mie- 
yo bo-mbise, Siza na daya-yo bo. 
13 Pailet animi-eresine mama abebe 
ma nan ifiemi, o bari Jisos eke pagamo 
bo, nte mu berepele-ikasi bei gho 
kiri gho timi, Pevment-ye webe tin 
yomi gho, nte Hibru bebe mi gho 
Gabata-e webe ain tin. 14 Woku ain 
odu-tolomo wori eke saba-bogo mi 
koru ene mi: ain bari sondio karamo 
auwa mi biri: nte o webe eke Ju 
ongu mein begha-mene, Or'ama- 
nyana-owei bei digi: r5 Eni, animi- 
eresine ilogu pagamote, begha-mene, 
O sogiosin, o sogiosin, or'eke mgbese- 


tin mi gho tekele-kasi, Pailet webe 
eke ein begha-mene, Or'amanyana- 
owei bei a weke mgbese-tin mi gho 
tekele-kasi an? Tebe egbegua ongu 
mein meremute, begha-mene, Wa din 
amanyanabo nyana gha, Siza sigi- 
mote. IÓ Anire o o bogomo eke ein 
pre, mgbese-tin mi gho tekele-kasi 
mbara ne. 

I7 Animi-eresine ein ]Jisos eke: 
nte o paga mu, barana o mgbese-tin 
mi pura wori, eke Keme-tebe-okpo- 
kpo-e webe tin yomi mu, Hibru bebe 
mi gho Golgota-e webe tin yomi: 
18 Ani yo ne ein or'eke mgbese-tin 
mi gho tekele-kasi yomi, bari dua 
a-ma keme ka eke o na tua tekele- 
kasi, anga gboribo gboribo, nte Jisos 
ogbo-kubu mi gho. 19 Nte Pailet 
gbori kule ge eke mgbese-tin mi gho 
bolomo. Nte ge-yemi mi ani, NAZA- 
RET JISOS, JU ONGU MEIN AMA- 
NYANA-OWEI BEI. 20 Mi kule mi 
animi eresine imia Ju ongu wo go: 
animi, yo ne ein lisos eke mgbese- 
tin mi gho tekele-kasi yomi, opu ama 
mi na kekia timi eresine: nte Hibru 
bebe na, Latin bebe na, bari Grik 
bebe na gho ain ge wori eresine. 
21 Ju atebe egbegua ongu mein 
animi-eresine webe eke Pailet begha- 
mene, Ju ongu mein Amanyana-owei 
bei-ye webe ge kuma: nte ori re 
mene, Éri Ju ongu mein Amanyana- 
owei bei ye webe. 22 Pailet mere- 
mute begha-mene, A gete yemi bu, a 
gete ye. 

23 Omungu ongu mein animi- 
eresine ein Jisos eke mgbesg-tin mi 
gho tekele-kasite sou barami na, ora 
butuai ma eke ineinya kiri die, 
omungu-bo gbori anga anga eke; 
bari koti bei ka: woku koti bei gben 
yo ye fa, nte ogono gho koro dori 
bo famo worio wei. 24 Animi- 
eresine ein webe eke dumo dumo 
begha-mene, Barasinte wa o pu ku- 
mate, fun re tua, woia o tubo-wei 

suo nyo bai: anire Ayeba egberi mi 
bo bein nyo, ani ne begha-mene, 

Ein ínà butuai ma eke ein ogbo 

gho die, 
Nte íni koti bei gho ein bari 

fun-tua. 
Mama ayema animi-eresine omungu 
ongu mein wo mie. 25 Nte Jisos 
mgbese-tin mi tugu mi gho o nyingi 
ma na, bari o nyingi muna-àrá ma 
na, Meri, Kliopas ta ma na, bari 
Meri Magdelini na tie timi. 26 Jisos 
animi-eresine o nyingi ma na, bari 
o tugu-dugo owei ne o tari-tein bo 
bei na tie timite o ere ifierni, o webe 
eke o nyingi ma begha-mene, Iyorobo 
í yai bei digi: 27 Anire o bari webe 
eke tugu-dugo-bo bei begha-mene, 
nyingi ma digi: nte ani ifie gho 
sou mu mi, tugu-dugo bo bei ár'eke 

emene wari mumo. 

28 Mimi bogo barami na, Jisos, 
yema-bise fate barami wo nimi, nte 
anire Ayeba egberi mi bo kiekie 
bein mokune, begha-mene, À ele-yo. 
29 Kembite win tua beinmo wori ebe 
anio gho timi: animi-eresine kembite 
win mi bein nimi sponj ein weke 
hišop gho gbanate, okubo o bebe mi 
gho tua. 30 Jisos animi-eresine 
kembite win mi danekete sou barami 
na, o begha-mene, Ain fa korote: 
nte o emene tebe mi nyongomo-te, 
enyo pele. 

31 Ju ongu mein animi-eresine ain 
odu-tolomo ene mi eresine, nte 
oduma odu-domo ene mi gho mgbese- 
tin mi gho timi na fiagha mi eresine 
(animi, ani odu-domo ene mi opu 
ene eresine) einya elege ma nyain- 
mote ein sogiosin mbara eke Pailet 
bara gho bi. 32 Omungu ongu mein 
animi-eresine bo, nte titari bo bei 
abuoma nyainmo, bari pi-owei bei 
yaima ka, eni ne eke o na tua 
mgbese-tin mi gho tekele-kasi ongu 
mein. 33 Nte ein bo Jisos la ifiemi, 
o oruguro gho fete barami ein were 


mi eresine, ein ora buoma nyainmo 
gha: 34 Anibu-ebeka omungu ongu 
mein għo gbori-owei,. begere eke o 
biri-anga mi temi, nte kirina kirina, 
oduai na mindi na paga bo sara. 
35 Nte ori ne ere bo bei onya-tie, 
nte or'onya-yemi kokobai-ye: nte o 
kokobai-ye fieyo barami o wo nimi 
worio, anire omene ka meremu mo- 
kune. 36 Animi mama ayema bo 
paga mi, anire Ayeba egberi mi bo 
bein mokune, O gbori imgba ka 
nyain mbara fa ebe yemi. 37 Nte 
din Ayeba egberi bari begha-mene, 
Ein temite bo bei ein wo digi nyo. 

38 Nte mama ayema bo bogo 
barami na, Josef, Arimalia-bo bei, 
Ju ongu mein esin eresine, sogoi bara 
gho Jisos tugu-dugo bo bei, Jisos odu 
mi sogiosin mbara eke mu Pailet 
bara gho bi: nte Pailet boumo eke o 
pre. Animi-eresine o bo or'odu mi 
sogio-neke. 39 Nte Nikodimos ka bo 
ori ne titari ifiemi gho noin gho o 
dugo bo bo bei, kobu worio ma ma-a 
na, alos na, eke tua bo, iku gho paun 
asono esi la nyo yai. 40 Ánimi- 
eresine ein Jisos odu mi eke, enge 
ma na, eke loko-bete gho tua bakala, 
Ju ongu mein kumo dibi dibi barami 
gho. 41 Woku ein or'eke mgbese-tin 
mi gho tekele-kasi yomi gho gbori 
biopolo timi; nte biopolo mi gho, 
mani bene bene kumo eke son gha 
nimi gbori ewo dubu timi. 42 Anio 
gho, Ju ongu mein odu-tolomo ene 
mi eresine, (dubu mi ka bari kekia 
nimi mi eresine) ein Jisos eke mu 
anio gho son. í 


2 Woku wiki mi titari ene mi 

gho, Meri Magdelini badede 
puko-puko gho dubu mi bo, ain 
atankoro timi ifiemi gho, nte dubu 
mi gho ikputu mi sogiosin wori bara 
ere. 2 Ánimi-eresine á mange mu 
Saimon Pita na, bari Jisos tari pi 
tugu-dugo-bo bei na dugo bote, webe 

eke ein begha-mene, Ein dubu mi 
gho Nyanabo bei sogiosinte, nte ein 
or'eke mu son worio yo wa wo nimi 
gha. 3 Animi-eresine Pita na, bari 
pi tugu-dugo-bo bei na paga dubu 
mi da mu. 4 Nte einya ma-keme 
mein bise gboribu gho mange: nte 
pi tugu-dugo-bo bei manga Pita bogo, 
bo titari dubu mi la; 5 Nte toun bio 
mi digi ifiemi, loko-abete ma koro 
timite o ere, anibu-ebeka o bio mi 
gho suo gha. 6 Saimon Pita ka 
animi-eresine o dugomo bo, nte mu 
dubu mi gho suo; nte loko-abete ma 
koro timite o ere. 7 Bari eke o tebe 
mi fena wori bebe-kuo bete bei ka, 
loko-abete ma na kekiamo koro timi 
gha, nte kpo eke gbori anga gho 
sigimo koromo wori. 8 Anire wekere 
pi tugu-dugo-bo bei ne, titari bo 
dubu mi la bo bei ka suo, nte o ere, 
nte meremu. 9 O pa fe mi gho sou 
nyo mebe barami ein mani weke 
Ayeba egberi mi nimi gha timi 
eresine. IO Ani-barambu na tugu- 
dugo ongu mein bari wage bogo eke 
ein wari mu. 

I1 Nte Meri pa dubu mi anga ngho 
tie timi you timi: nte á you-yo ifiemi, 
á toun eke dubu mi bio mi digi. 
I2 Nte ma enjel ongu pena abiri-yai 
gho kiri gho timite, á ere, dumo 
tebego mi gho, dumo bari buogo mi 
gho, Jisos odu mi eke son wori yomi 
gho. 13 Nte ein webe eke á begha- 
mene, lyorobo, tei ne í you-yo? 
A webe eke ein begha-mene, Ein i 
Nyanabo bei sogiosinte, nte ein or'eke 
son worio yomi a wo nimi gha mi 
eresine. I4 Á ani-barami fiete sou 
barami na, á bodu a wo wage, nte 
Jisos tie timite ere, nte Jisos bara a 
wo nimi gha. I5 Jisos webe eke á 
Pegha-mene, Iyorobo, tei ne í you- 
yo? Í tubo doge-yo? Á or'eke bio- 
polo mi digi-yo bo bei ton, nte webe 
eke o begha-mene, Nyanabo, Í mio 
gho o sogiosinte ebeba, í or'eke mu 


koromo worio yomi gba eke i pre, 
nte a mu o sogio-neke nyo. 16 Jisos 
webe eke á begha-mene, Meri. Á á 
bodu wagete Hibru bebe mi gho 
webe eke o begha-mene, Rabonai: 
animi eke beyo yemi, Telimo-bo. 
17 Jisos webe eke á begha-mene, 1 
gbolo kuma: a mani iwo eke i Dau 
bei dugo mu gha nimi eresine; nte 
inà muna-ongu mein re dugomo mute, 
webe eke ein be, A iwo eke i Dau 
bei na, bari o Dau bei na, bari 
in'Ayeba bei na, or'Ayeba bei na 
dugo mu-yo. 18 Á Nyanabo bei erete 
ebe barami, Meri Magdelini bo wo 
gba eke tugu-dugo ongu mein pre; 
nte o bari mama ayema eke á na 
fiete barami ka. 

I9 Ánimi-eresine ani ene mi bo 
borobu ifiemi, wiki mi titari ene mi, 
Ju ongu mein esin eresine tugu-dugo 
ongu mein timi yomi gho, bugo ma 
ein wo gban wori ifiemi, Jisos bo ein 
ogbo mi gho tiete, webe eke ein 
begha-mene, Domo o la. 20 Nte o 
mimi fiete sou barami na, o emene 
abara ma na, biri anga mi na eke 
ein dia.  Animi-eresine tugu-dugo 
ongu mein biobele, ein Nyanabo bei 
ere ifiemi. 21 Jisos animi-eresine 
webe eke ein begha-mene, Domo o 
la: Dau bei i feremo barambu, ani- 
barambu éri ka weke o feremo-yo. 
22 Nte o mimi fiete sou barami na, 
o inyo eke ein saramote, webe eke 
ein begha-mene, Tonton Teme bei 
o wo daneke: 23 Tubo tubo sei 
tene or'eke bogomo-yai bogomo-yai, 
ar'eke ein bogomo nyo; tubo tubo 
sei tene o koko-yai koko-yai, a koko 
nyo. | 
24 Nte Tomos oyi ma-keme fende 
mein gho gboribo, Didimos-ye webe 
tin bo bei, ein na fa timi, Jisos bo 
ifemi. 25 Pi atugu-dugo ongu mein 
animi-eresine webe eke o begha- 
mene, Wa Nyanabo bei erete. Nte 
o webe eke ein begha-mene, Ora 

barama gho turu opogolo ma a were, 
nte íni bara-sungbale mi eke turu 
ma opogolo ma gho tua, bari íni bara 
mi eke o biri anga mi gho suomo 
bere-sigimo, a meremu mbara fa. 

26 Nte nine ene bo bogo barami 
na, o tugu-dugo ongu mein bari wari 
mi bio ngho timi, nte Tomos ka ein 
na timi. Bugo ma gban timi ifiemi, 
Jisos bo ogbo mi gho tiete, begha- 
mene, Domo o la. 27 Anire o webe 
eke Tomos begha-mene, lní bara- 
sungbale mi sosomo bo íná bara ma 
digi; bari iní bara mi sosomo bo íni 
biri anga mi gho suomo: meremu-bio 
fa bara eke timi kuma, nte meremu 
wori. 28 Tomos meremute webe eke 
o begha-mene, l Nyanabo na, bari 
in'Ayeba na. 29 Jisos webe eke o 
begha-mene, Í in'erete mi eresine í 
meremute: tari eni ne ere-ghamo 
timi meremu-yo mongu mein la. 

30 Tongha tongha dua lelegimo- 
aye ka, Jisos o tugu-dugo ongu mein 
torugo ngho wo mie, ara ne mi diri 
ngho ge gha yai. 31 Nte mama ma 
wo ge mi, anire Jisos, Kraist bei 
barami o wo meremu mokune, Ayeba 
Yai bei; nte meremu-yo yomi dugo 
tolu gho, o o ire mi gho numo nyana 
mokune. 


2 Mama ayema bo bogo barami 

na, Jisos bari emene bodu mi 
mie barainmo eke o tugu-dugo ongu 
mein dia, Taibirias toro mi gho; nte 
mi o emene bodu mi mie barainmo 
eke ein dia barami. 
na, Tomos ne Didimos-ye webe tin 
bo bei na, Nalaniel, Galili Kena bo 
bei na, Zebidi ayai ongu mein na, 
bari o tugu-dugo ongu mein gho dua 
a-ma keme na, gbori-yo gho timi. 
3 Saimon Pita webe eke ein begha- 
mene, À bou mu-yo. Ein webe eke 
o begha-mene, Wa ka í na suomo 
mu nyo. Ein paga mu aro mi gho 
bugolo; nte ani noin mi ein ye gen 


2 Saimon Pita 


kalie ka ba gha. 4 Nte ene mi bo 
bayo barami na, Jisos toro mi anga 
mi gho tie timi: anibu-ebeka tugu- 
dugo ongu mein ori Jisos barami 
nimi gha. 5 Animi-eresine ]isos 
webe eke ein begha-mene, Owoma, 
o fe nyo ye nyana worio an? Ein 
o meremute begha-mene, Ongha. 
6 Nte o webe eke ein begha-mene, 
O igbo bei eke aro mi ama-bara anga 
mi gho koromo, nte o indi ba nyo. 
Animi-eresine ein igbo bei koromo, 
nte woku ein bari ine o nono ghate, 
indi opu itu mi eresine. 7 Animi- 
eresine ori tugu-dugo-bo ne Jisos 
tari-tein bo bei webe eke Pita begha- 
mene, Bei Nyanabo bei.  Animi- 
eresine Saimon Pita Nyanabo bei-ye 
webe nan ifierni, o emene koti bei eke 
tua (o papa-tugu timi eresine), nte 
dosi toro mi gho koro. 8 Nte pi- 
atugu-dugo ongu mein kala aro mi 
gho bo, (ein kiri wori sigimo bogo 
gha timi eresine, nte kubit oyi-esi 
rembe yo kieri eke sigimo timi), indi 
bein nimi igbo bei nono-yo. 9 Ánimi- 
eresine ein bo kiri la ifiemi, ein yomi 
gho onye fene ere, nte indi ka ain 
gho gbana timi, bari fitoru ka. 
IO Jisos webe eke ein begha-mene, 
Woku-mbu gho o bate aindi ma o 
w'okubo. rr Saimon Pita animi- 
eresine mu igbo bei nono bo kiri 
lamo, opu-aindi indi bein timi, so- 
noma fa nine esi: mi-barambu re a 
weke imi mebeka, igbo bei kan gha. 
12 Jisos webe eke ein begha-mene, 
O bo ye fe. Nte tugu-dugo ongu 
mein gho gboribo ka, Erí tubo-a 
webe bi gha? Nyanabo bei barami 
ein wo nimi worio mi eresine. 
I3 Jisos bo fitoru mi kon eke ein pre, 
indi bei ka ani-gbori barambu gho. 
I4 Mi trai karamo ifie ne Jisos emene 
bodu mi mie barainmo eke tugu-dugo 
ongu mein dia-yo ifie, o fe mi gho 
sou ifiemi gho. 

IS Animi-eresine ein fiai-ma fete 

sou barami na, Jisos webe eke 
Saimon Pita begha-mene, Saimon, 
Jon yai, í i tari eke mein mein nengi 
worio an? O webe eke o begha- 
mene, Inye, Nyanabo: a í tari worio 
barami í wo nimi worio. O webe 
eke o begha-mene, Ín'onana-owoma 
mein gbale. 16 O bari main-karamo 
ifie gho webe eke o begha-mene, 
Saimon, Jon yai, í i tari worio an? 
O webe eke o begha-mene, Inye, 
Nyanabo, a í tari worio barami í wo 
nimi worio. O webe eke o begha- 
mene, In'onana ma tolomo wo digi. 
17 O bari trai karamo ifie gho webe 
eke o begha-mene, Saimon, Jon yai, 
í i tari worio an? Í i tari worio ma 
trai karamo ifiemi gho o webe mi 
eresine, Pita biofro. Nte o webe eke 
o begha-mene, Nyanabo, érí yema- 
bise nimi worio; a í tari worio barami 
Í wo nimi worio. Jisos webe eke o 
begha-mene, Ín'onana ma gbale. 
I8 Kesiye, kesiye, a gba eke í preyo, 

ewo timi ifiemi, í barana bete eke 
iní bodu fokomote, monde eke i 
bubele yo yo mu nyo nte í bo elemu 
nyo ifiemi, í iná bara ma sonmote, 
dumo re bete eke í fokomote, í pura 
eke í bubele gha yo yo mu nyo. 
I9 Woku mimi o wo fie eke fe ne o 
konte, bomo eke Ayeba pre nyo yemi 
tenmg. Nte o mimi fiete sou barami 


na, o webe eke o begha-mene, 1 dugo. 
20 Pita wage barami na, Jisos tari- 
tein tugu-dugo-bo bei o dugo-yo 
barami ere; ori ne borobu afiaima 
yomi gho Jisos bio-tugu mi serere 
wori bo bei, nte begha-mene, Nya- 
nabo, í deri nyo bomi tubo-a webe 
bo bei? 21i Pita animi-eresine or'ere 
barami na, webe eke Jisos begha- 
mene, Nyanabo, nte bei kumo bei 
tei mie nyo? 22 Jisos webe eke o 
begha-mene, Yo re gho i bubelete 
o timi me-e a bari wage bo nyo 
mebeba, ani í gho tei? Erí i dugo 
re i dugo. 23 Mi fie-yemi animi- 
eresine paga muna-ongu mein ogbo 
mi mu, animi, ori tugu-dugo-bo bei 
fe gha nyo mebe barami: anibu- 
ebeka o fe gha nyo me, Jisos webe 
eke o begha; nte Yo re gho i bu- 
belete o timi me-e a bari wage bo 
nyo mebeba, animi í gho tei-ya o 
wo re be. 

24 Bei tugu-dugo-bo bei ne mama 
ayema gho onya-tiete, bari mama 
ayema ge-bo bei: nte or'onya-yemi 
kokobai nimi barami wa wo. nimi 
worio. 

25 Nte Jisos mie tongha tongha 
dua-aye ka emi, ara ne, a gho gbori- 
ye gbori-ye ge-yo mebeba, a ikiomo 
bara, segboru mi bu ka ine eke a ge 
nyo ma diri ma da mbara fa. 


